hotchpotch/miracl-hf-unified huggingface dataset:
কড লিভার অয়েল
কড লিভার অয়েল একটি সম্পূরক পুষ্টি উপাদান যা কড মাছের যকৃত থেকে আহরণ করা হয়। অধিকাংশ মাছের তেলের ন্যায় কড লিভার অয়েলেও ওমেগা-৩ ফ্যাটি এসিড:আইকোসেপেন্টিনোয়িক এসিড (EPA) এবং ডোকোসেহেক্সানোয়িক এসিড (DHA) রয়েছে। কড লিভার অয়েলে বিদ্যমান প্রচুর পরিমাণে ভিটামিন এ এবং ভিটামিন ডি-এর জন্যে মানুষ দীর্ঘকালধরে এটি গ্রহণ করছে। সাধারণত শিশুদের ভিটাভিন ডি-এর অভাব প্রতিরোধে ক্যাপসুল বা সিরাপ আকারে কড লিভার অয়েল খাওয়ানো হয়। এছাড়া ভিটামিন এ এবং ভিটামিন ডি স্বল্পতাজনিত সমস্যাজনিত কারণে কড লিভার অয়েল বহুল পরিমাণে ব্যবহৃত হয়।
কড লিভার অয়েল উৎপাদনের জন্য একটি কাঠের ব্যারেলে টাটকা কড মাছের যকৃত এবং সাগরের পানি একত্রে রাখা হয়। এই মিশ্রণের গাজন প্রক্রিয়া হবার জন্য প্রায় এক বছর পর্যন্ত তা ঐ অবস্থাতেই রাখা হয়, তারপর মিশ্রণ থেকে তেল সংগ্রহ করা হয়। এছাড়া কড মাছের মাংস রান্না করার মাধ্যমেও তেল তৈরি করা হয়ে থাকে।
হৃৎপিন্ড আক্রমণের পরে কড লিভার অয়েলের ব্যবহার হৃৎপিন্ডের জন্য অত্যন্ত উপকারী। এছাড়া কড লিভার অয়েল হৃদযন্ত্রের সুস্বাস্থ্য বজায় রাখতে ভূমিকা পালন করে। 
কড লিভার অয়েল এবং মাছের তেল প্রায় একই ধরণের, তবে কড লিভার অয়েলে বেশি পরিমাণে ভিটামিন এ এবং ডি রয়েছে। এক টেবিল চা-চামচ পরিমাণ কড লিভার অয়েলে ৪০৮০ মাইক্রোগ্রাম ভিটামিন এ এবং ৩৪ মাইক্রোগ্রাম ভিটামিন ডি রয়েছে। প্রাপ্তবয়স্ক পুরুষদের প্রতিদিন ভিটামিন এ-এর চাহিদা ৯০০ মাইক্রোগ্রাম এবং মহিলাদের ৭০০ মাইক্রোগ্রাম। এবং ভিটামিন ডি-এর চাহিদা ১৫ মাইক্রোগ্রাম। তবে সর্বোচ্চ ব্যবহারযোগ্য ভিটামিন-এ গ্রহণের পরিমাণ ১০০০০০ মাইক্রোগ্রাম/দিন এবং ভিটামিন ডি ১০০ মাইক্রোগ্রাম/দিন। তাই যেসব মানুষ ভিটামিন-এ এবং ডি-এর উৎস হিসেবে কড লিভার অয়েল গ্রহণ করে, তাদের খেয়াল রাখা উচিত যে কী পরিমাণ ভিটামিন এ এবং ডি তারা তাদের দৈনিক খাদ্যগ্রহণের মাধ্যমে নিচ্ছে।
প্রতি চা-চামচ পরিমাণ কড লিভার অয়েলে থাকে ১৩৬% ভিটামিন এ-এর দৈনিক সহ্যক্ষমতার সর্বোচ্চ গ্রহণসীমা। অতিরিক্ত পরিমাণ ভিটামিন এ যকৃতে জমা হয় এবং শরীরে ক্ষতিকর প্রভাব ফেলতে পারে। গর্ভবতী মহিলাদের কড লিভার অয়েল গ্রহণের আগে চিকিৎসকের সরনাপন্ন হওয়া উচিত, কারণ অতিরিক্ত পরিমাণ ভিটামিন এ শিশুর জন্মগত সমস্যার জন্য দায়ী হতে পারে। বিষক্রিয়া সম্পন্ন ভিটামিন এ-এর পরিমাণ হল ২৫০০০ IU/kg, বা একজন ৫০ কিলোগ্রাম মানুষের প্রায় ১.২৫ কিলোগ্রাম ভিটামিন-এ গ্রহণ।
রক্তে অতিরিক্ত পরিমাণ ওমেগা-৩ ফ্যাটি এসিডের উপস্থিতি পুরুষদের প্রোস্টেট ক্যান্সারের কারণ হতে পারে, তবে এই সংক্রান্ত গবেষণাটিতে মূল্যায়নকারী ব্যক্তির ওমেগা-৩ গ্রহণকারী খাদ্য বা সম্পূরক পুষ্টি উপাদান কী ছিল – তা বিবেচনা করা হয়নি।
ভিটামিনের আধিক্যজনিত হাইপারভিটামিনোসিস এবং বিভিন্ন উপাদানের বিষক্রিয়া; যেমন- মার্কারি, পলিক্লোরিনেটেড বাইফিনাইল, ডাইঅক্সিন ও অন্যান্য দূষনকারী উপাদানের প্রভাব রোধে মৎস্যজাত তেলের পরিশোধন কার্যকরী ভূমিকা পালন করে। এছাড়া মৎস্যজাত তেলের পরিশোধন তেলে বিদ্যমান ওমেগা-৩ ফ্যাটি এসিড; যেমন- ইপিএ ও ডিএইচএ-এর পরিমাণ বৃদ্ধি করে।
গর্ভবতী মহিলাদের অতিরিক্ত পরিমাণ কড লিভার অয়েল গ্রহণ গর্ভাবস্থায় অতিরিক্ত দুশ্চিন্তার আশঙ্কা পাঁচগুণ বৃদ্ধি করতে পারে।
বাইফ্যাসিকুলার ব্লক
বাইফ্যাসিকুলার ব্লক হল এক ধরণের হৃৎপিণ্ডের রক্তসংবহনঘটিত অস্বাভাবিকতা। এক্ষেত্রে হৃৎপিণ্ডের প্রধান তিনটি হিজ/পার্কিনজে তন্তুর দুইটিই ব্লক হয়ে যায়।
সাধারণভাবে ডান বান্ডেল ব্রাঞ্চ ব্লক (আরবিবিবি) এবং বাম সম্মুখ ফ্যাসিকুলার ব্লক (এলএএফবি) কিংবা বাম পশ্চাৎ ফ্যাসিকুলার ব্লক (এলপিএফবি)-এর সমষ্টিকেই বাইফ্যাসিকুলার ব্লক বলা হয়।
কোনো কোনো লেখকের মতে বাম বান্ডেল ফ্যাসিকুলার ব্লক (এলবিবিবি) হল বিশেষ ধরণের বাইফ্যাসিকুলার ব্লক, কারণ এই ধরণের ব্লক সচরাচর বাম বান্ডেল ব্রাঞ্চের বাম সম্মুখ ও ডান সম্মুখ পার্শ্বের ফ্যাসিকেলে তৈরি হয়।
বাইফ্যাসিকুলার ব্লক বহনকারীদের ক্ষেত্রে উল্লেখজনক কোন লক্ষণ দেখা যায় না। প্রতিকারের পন্থাও বেশি নয়। সিনকোপ গ্রহণকারীদের ক্ষেত্রে অবশ্য পেসমেকার লাগানোর প্রয়োজন দেখা দেয়।
করণবীর বোহরা
করণবীর বোহরা (জন্ম: ২৮ আগস্ট ১৯৮২), মনোজ বোহরা নামেও পরিচিত, হলেন একজন ভারতীয় অভিনেতা, প্রযোজক, নকশাকার ও টেলিভিশন উপস্থাপক।
তিনি এপর্যন্ত "কসৌটি জিন্দেগী কে", "দিল সে দি দুয়া... সৌভাগ্যবতী ভব?", "শারারাত", "নাগিন ২" এবং "কবুল হ্যায়ের" মতো জনপ্রিয় টেলিভিশন ধারাবাহিকে অভিনয় করেছেন। এছাড়াও তিনি "কিসমত কানেকশন", "মুম্বাই ১২৫ কিমি"-এর মতো চলচ্চিত্রে অভিনয় করেছেন। অন্যদিকে তিনি "ঝলক দিখলা যা ৬", ""-এর টেলিভিশন রিয়ালিটি অনুষ্ঠানে প্রতিযোগিতা করেছেন। বোহরার মালিকানাধীন পেগাসাস নামে একটি স্থানীয় পোশাক ব্র্যান্ড রয়েছে। বর্তমানে তিনি জনপ্রিয় ভারতীয় রিয়ালিটি অনুষ্ঠান "বিগ বসের" ১২ তম মৌসুমে একজন প্রতিযোগী হিসেবে অংশগ্রহণ করছেন।
করণবীর ১৯৮২ সালের ২৮শে আগস্ট তারিখে, রাজস্থানের যোধপুরের এক মারোয়াড়ি পরিবারের জন্মগ্রহণ করেন। তিনি চলচ্চিত্রনির্মাতা মহেন্দ্র বোহরার পুত্র এবং অভিনেতা-প্রযোজক রামকুমার বোহরা হচ্ছেন তার দাদা। প্রযোজক সুনিল বোহরা হচ্ছেন তার চাচাত ভাই। তার একটি বোন রয়েছে, যার নাম মীনাক্ষী। তিনি কফ প্যারেডের জিডি সোমানি মেমোরিয়াল স্কুলে পড়াশুনা করেন। শিশুকালে তিনি শিক্ষার প্রতি আগ্রহী ছিলেন না এবং তিনি খেলাধুলাতেও ভালো ছিলেন না। পরবর্তীতে তিনি মুম্বইয়ের এলফিনস্টোন কলেজের বিজ্ঞান বিভাগে পড়াশুনার জন্য ভর্তি হন কিন্তু ১২তম গ্রেডে অসফল হওয়ার ফলে তিনি বিজ্ঞান বিভাগ বর্জন করেন। অতঃপর চার্চগেটের সিন্ডেনহ্যাম কলেজ অফ কমার্স অ্যান্ড ইকোনমিক্সে ভর্তি হন এবং সেখানে তিনি বাণিজ্যে স্নাতক সম্পন্ন করেন। তিনি পণ্ডিত ভিরু কৃষ্ণণ হতে দুই বছর যাবত কত্থক নৃত্যের শিক্ষা লাভ করেন।
আরণ্যক নাট্যদল
আরণ্যক নাট্যদল বাংলাদেশের ঢাকা জেলার মঞ্চ নাট্যগোষ্ঠী। ১৯৭২ সালের ২০শে ফেব্রুয়ারি মুনীর চৌধুরী রচিত "কবর" নাটক মঞ্চায়নের মাধ্যমে দলটির যাত্রা শুরু হয়। নাটকটিতে অভিনয় করেছিলেন আলী যাকের, ইনামুল হক, মুজিব হক, বাবুল চৌধুরী, নাজমুল হাসান, সুভাষ দত্ত সহ আরও অনেকে। মামুনুর রশীদ, আবদুল্লাহেল মাহমুদ ও মান্নান হীরা সহ বিভিন্ন নির্দেশকেরা এই নাট্যদলের নাটক রচনা ও নির্দেশনা দিয়েছেন।
আরণ্যকের প্রদর্শিত নাটকের আংশিক বা অসম্পূর্ণ তালিকা:
বিহারীনাথ শেখর
বিহারীনাথ শেখর পঞ্চকোট রাজ্য শাসনকারী শেখর রাজবংশের চৌত্রিশতম রাজা ছিলেন।
বিহারীনাথ শেখর পঞ্চকোট রাজ্য শাসনকারী শেখর রাজবংশের তেত্রিশতম রাজা অভয়নাথ শেখরের মধ্যম পুত্র ছিলেন। পিতার মৃত্যুর কিছুকাল পূর্বে তাঁর জ্যেষ্ঠ ভ্রাতা ত্রিলোচন শেখরের মস্তিষ্ক বিকৃতির লক্ষণ দেখা দিলে ৯৬৬ খ্রিস্টাব্দে বিহারীনাথ শেখর সিংহাসনে আরোহণ করেন, কিন্তু সিংহাসনলাভের মাত্র দুই মাসের মধ্যেই তাঁর মৃত্যু হয়।
ত্রিলোচন শেখর
ত্রিলোচন শেখর পঞ্চকোট রাজ্য শাসনকারী শেখর রাজবংশের পঁয়ত্রিশতম রাজা ছিলেন।
ত্রিলোচন শেখর পঞ্চকোট রাজ্য শাসনকারী শেখর রাজবংশের তেত্রিশতম রাজা অভয়নাথ শেখরের জ্যেষ্ঠ পুত্র ছিলেন। পিতার মৃত্যুর কিছুকাল পূর্বে তাঁর মস্তিষ্ক বিকৃতির লক্ষণ দেখা দিলে ৯৬৬ খ্রিস্টাব্দে তাঁর মধ্যম ভ্রাতা বিহারীনাথ শেখর সিংহাসনে আরোহণ করেন। কিন্তু মাত্র দুই মাসের মধ্যেই তাঁর মৃত্যু হলে, ত্রিলোচন শেখর পঞ্চকোট রাজ্যের সিংহাসনলাভ করেন। এই রাজা মাত্র ছয় মাস শাসন করার পর মৃত্যুবরণ করেন।
হরিনাথ শেখর
হরিনাথ শেখর পঞ্চকোট রাজ্য শাসনকারী শেখর রাজবংশের চৌত্রিশতম রাজা ছিলেন।
হরিনাথ শেখর পঞ্চকোট রাজ্য শাসনকারী শেখর রাজবংশের পঁয়ত্রিশতম রাজা অভয়নাথ শেখরের কনিষ্ঠ পুত্র ছিলেন। ৯৬৬ খ্রিস্টাব্দে তাঁর জ্যেষ্ঠ ভ্রাতা ও রাজ্যর পঁয়ত্রিশতম রাজা ত্রিলোচন শেখর মৃত্যুবরণ করলে হরিনাথ শেখর সিংহাসনলাভ করেন। তিনি ৯৮০ খ্রিস্টাব্দ পর্য্যন্ত রাজত্ব করেন। ভয়ভঞ্জন শেখর নামক তাঁর এক পুত্র ছিল।
ভয়ভঞ্জন শেখর
ভয়ভঞ্জন শেখর পঞ্চকোট রাজ্য শাসনকারী শেখর রাজবংশের সাঁয়ত্রিশতম রাজা ছিলেন।
ভয়ভঞ্জন শেখর পঞ্চকোট রাজ্য শাসনকারী শেখর রাজবংশের ছত্রিশতম রাজা হরিনাথ শেখরের পুত্র ছিলেন। তিনি ৯৮০ খ্রিস্টাব্দ হতে ৯৯৭ খ্রিস্টাব্দ পর্য্যন্ত রাজ্য শাসন করেন। দ্বিতীয় লক্ষ্মণ শেখর নামক তাঁর এক পুত্র ছিল।
দ্বিতীয় লক্ষ্মণ শেখর
দ্বিতীয় লক্ষ্মণ শেখর পঞ্চকোট রাজ্য শাসনকারী শেখর রাজবংশের আটত্রিশতম রাজা ছিলেন।
দ্বিতীয় লক্ষ্মণ শেখর পঞ্চকোট রাজ্য শাসনকারী শেখর রাজবংশের সাঁয়ত্রিশতম রাজা ভয়ভঞ্জন শেখরের পুত্র ছিলেন। তিনি ৯৯৭ খ্রিস্টাব্দ হতে ১০২১ খ্রিস্টাব্দ পর্য্যন্ত রাজ্য শাসন করেন। গজরাজ শেখর ও সুবর্ণ শেখর নামক তাঁর দুই পুত্র ছিল।
নয়ান
প্রসারিত অবস্থায় নয়ানের ডানার আকার ৬০-৬৫মিলিমিটার দৈর্ঘ্যের হয়।।
ভারতে প্রাপ্ত নয়ানের উপপ্রজাতিসমূহ হল-নয়ানের ওপর দিকের পিঠের, সামনের এবং পিছনের ডানায় একটা করে চোখ দেখা যায়। পিছনের দিকের ডানার চোখ অপেক্ষাকৃত আকারে বড় এবং ময়ূরকণ্ঠী এবং বাদামী বর্ণের। এই চোখের মাঝে একটা বা দুটো ছোট সাদা বিন্দু দেখা যায়। সামনের দিকের ডানাতে কয়েকটি গাঢ় কালচে বাদামী রঙের রেখার ঢেউ লক্ষ্য করা যায়।
এদের দ্রুত ওড়ার ভঙ্গি দেখা যায়। এদের ফুলের মধু পান করতে দেখা গেলেও ভিজে মাটিতে বসে রস পান করতে তেমন দেখা যায় না।
http://www.ifoundbutterflies.org/#!/sp/527/Junonia-almana
গজরাজ শেখর
গজরাজ শেখর পঞ্চকোট রাজ্য শাসনকারী শেখর রাজবংশের উনচল্লিশতম রাজা ছিলেন।
গজরাজ শেখর পঞ্চকোট রাজ্য শাসনকারী শেখর রাজবংশের আটত্রিশতম রাজা দ্বিতীয় লক্ষ্মণ শেখরের পুত্র ছিলেন। তিনি ১০২১ খ্রিস্টাব্দ হতে ১০৩৪ খ্রিস্টাব্দ পর্য্যন্ত রাজ্য শাসন করেন। পদ্মন শেখর নামক তাঁর এক পুত্র ছিল।
পদ্মন শেখর
পদ্মন শেখর পঞ্চকোট রাজ্য শাসনকারী শেখর রাজবংশের চল্লিশতম রাজা ছিলেন।
পদ্মন শেখর পঞ্চকোট রাজ্য শাসনকারী শেখর রাজবংশের উনচল্লিশতম রাজা গজরাজ শেখরের পুত্র ছিলেন। তিনি ১০৩৪ খ্রিস্টাব্দ হতে ১০৫১ খ্রিস্টাব্দ পর্য্যন্ত রাজ্য শাসন করেন। তৃতীয় লক্ষ্মণ শেখর নামক তাঁর এক পুত্র ছিল।
তৃতীয় লক্ষ্মণ শেখর
তৃতীয় লক্ষ্মণ শেখর বা অর্জুন শেখর পঞ্চকোট রাজ্য শাসনকারী শেখর রাজবংশের একচল্লিশতম রাজা ছিলেন।
তৃতীয় লক্ষ্মণ শেখর পঞ্চকোট রাজ্য শাসনকারী শেখর রাজবংশের চল্লিশতম রাজা পদ্মন শেখরের পুত্র ছিলেন। তিনি ১০৫১ খ্রিস্টাব্দ হতে ১০৬৩ খ্রিস্টাব্দ পর্য্যন্ত রাজ্য শাসন করেন। দিগ্বিজয় শেখর ও জীবন শেখর নামক তাঁর দুই পুত্র ছিল।
দিগ্বিজয় শেখর
দ্বিগ্বিজয় শেখর পঞ্চকোট রাজ্য শাসনকারী শেখর রাজবংশের বিয়াল্লিশতম রাজা ছিলেন।
দ্বিগ্বিজয় শেখর পঞ্চকোট রাজ্য শাসনকারী শেখর রাজবংশের একচল্লিশতম রাজা তৃতীয় লক্ষ্মণ শেখরের পুত্র ছিলেন। তিনি ১০৬৩ খ্রিস্টাব্দ হতে ১০৮১ খ্রিস্টাব্দ পর্য্যন্ত রাজ্য শাসন করেন। জালিম শেখর নামক তাঁর এক পুত্র ছিল।
নেপাল শিবসেনা
নেপাল শিবসেনা () হল নেপালের একটি হিন্দু জাতীয়তাবাদী রাজনৈতক দল। ১৯৯৯ সালে এই দল গঠিত হয়। এটি ভারতের শিবসেনা দলটির সঙ্গে সম্পর্কযুক্ত। কিরন সিং বুধাঠোকি এই দলের সভাপতি।
তালিবানরা প্রাচীন বৌদ্ধ নিদর্শনগুলি ধ্বংস করতে শুরু করলে, নেপাল শিবসেনা তার তীব্র প্রতিবাদ করে।
শিবসেনা নেপাল
শিবসেনা নেপাল (; অনুবাদ: "নেপালের শিবের বাহিনী") হল নেপালের একটি রাজনৈতিক দল। ১৯৯০ সালে অরুণ সুবেদী জন আন্দোলনের প্রেক্ষিতে ধর্মনিরপেক্ষতার দাবির প্রতিবাদে এই দল প্রতিষ্ঠা করেন।
নেপাল শিবসেনার অবস্থানের বিপরীতে শিবসেনা নেপাল নিজেদের মূলত ধর্মীয় সংস্থা বলে দাবি করে। নেপাল শিবসেনার সঙ্গে ভারতের রাজনৈতিক দল শিবসেনার একটি যোগ থাকলেও, শিবসেনা নেপালের মতে, তাদের সঙ্গে শিবসেনার কোনো যোগ নেই।
শিবসেনা নেপাল নেপালের নির্বাচন কমিশন কর্তৃক নথিভুক্ত দল। এই দল ২০০৮ সালের গণপরিষদ নির্বাচনে অংশ নিয়েছিল।
তালিবানরা বৌদ্ধ প্রত্নতাত্ত্বিক নিদর্শনগুলি ধ্বংস করতে শুরু করলে নেপাল শিবসেনা ও শিবসেনা নেপাল সেই আক্রমণের তীব্র নিন্দা করেছিল।
শিবসেনা নেপালের দাবি অনুসারে, নেপালের ৭৫টি জেলায় এদের সংগঠন আছে। সুবেদীর মতে, এদের প্রধান কেন্দ্র নেপালের তরাই অঞ্চল।
শতাব্দীর সেরা অস্ট্রেলীয় ক্রিকেট বোর্ড দল
শতাব্দীর সেরা অস্ট্রেলীয় ক্রিকেট বোর্ড দল একটি তত্ত্বগত ও কাল্পনিক ক্রিকেট দল। অস্ট্রেলিয়ান ক্রিকেট বোর্ড কর্তৃক ২০০০ সালে বিংশ শতাব্দীর অস্ট্রেলীয় ক্রিকেটারদেরকে ঘিরে সেরা দল গঠন করা হয়েছিল।
অখিল ভারতীয় রামরাজ্য পরিষদ
অখিল ভারতীয় রামরাজ্য পরিষদ (আরআরপি) ছিল একটি দক্ষিণপন্থী রক্ষণশীল হিন্দু ভারতীয় রাজনৈতিক দল। ১৯৪৮ সালে স্বামী কারপত্রি এই দল প্রতিষ্ঠা করেন। ১৯৫২ সালের সাধারণ নির্বাচনে আরআরপি ভারতীয় সংসদের নিম্নকক্ষ লোকসভায় তিনটি আসন পায়। ১৯৬২ সালের সাধারণ নির্বাচনে আরআরপি লোকসভায় দুটি আসন জয় ক্রএছিল। ১৯৫২, ১৯৫৭ ও ১৯৬২ সালের বিধানসভা নির্বাচনগুলিতে হিন্দিবলয়ে, মূলত রাজস্থান রাজ্যে, আরআরপি অনেকগুলি বিধানসভা আসন লাভ করেছিল। অন্যান্য হিন্দুত্ববাদী রাজনৈতিক দলগুলির মতও আরআরপিও ভারতে অভিন্ন দেওয়ানি বিধি চালু করার পক্ষপাতী। পরবর্তীকালে আরআরপি ভারতীয় জনতা পার্টির পূর্বসূরি ভারতীয় জনসংঘ দলটির সঙ্গে মিশে যায়।
প্রাথমিক ও গণশিক্ষা মন্ত্রণালয় (বাংলাদেশ)
প্রাথমিক ও গণশিক্ষা মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়টি প্রাথমিক ও গণশিক্ষা বাস্তবায়নের জন্য সরকারের সর্বোচ্চ প্রতিষ্ঠান। এর মূল উদ্দেশ্য সবার জন্য শিক্ষা।
১৯১০ সনে গোপাল কৃষ্ণ গোখলে প্রাথমিক শিক্ষা বাধ্যতামূলক করার জন্য আইন পরিষদে একটি বিল উৎথাপন করেন। তার এ বিলটি পাস না হলেও পরিবর্তে পৌর এলাকায় প্রাথমিক শিক্ষা বাধ্যতামূলক করার একটি বিল পাশ হয়। ১৯৩০ সালে প্রাথমিক শিক্ষা আইন প্রণয়ন করা হয়েছিল। পাকিস্তান আমলে ১৯৫৭ সালে সরকার জেলা স্কুল বোর্ড ভেঙ্গে দিয়ে শিক্ষা মন্ত্রণালয়ের অধীনে জেলা প্রাথমিক শিক্ষা অফিস গঠন করে। দেশ স্বাধীন হওয়ার পরও প্রাথমিক শিক্ষা বিভাগের মাধ্যমে প্রাথমিক শিক্ষা কার্যক্রম পরিচালিত হয়। কিন্তু এর পরিধি বেড়ে যাওয়ায় ১৯৯২ সালে প্রাথমিক শিক্ষা বিভাগ ও গণশিক্ষা বিভাগকে নিয়ে স্বতন্ত্র প্রাথমিক ও গণশিক্ষা মন্ত্রণালয় গঠন করা হয়।
রাজমহলের যুদ্ধ
রাজমহলের যুদ্ধ (১৩ জুলাই ১৫৭৬ খ্রিষ্টাব্দ; ১৫ রবিউসসানি ৯৮৪ হিজরি) মুঘল সাম্রাজ্য ও বাংলা সালতানাতের মধ্যে সংঘটিত হয়। এই যুদ্ধের পর বাংলা সালতানাতের পতন হয়।
হোসেন শাহি রাজবংশের সুলতান গিয়াসউদ্দিন মাহমুদ শাহ ১৫৩৮ সালে মারা যান। এর ফলে হোসেন শাহী রাজবংশের সমাপ্তি ঘটে। সমসাময়িক সময়ে মুঘল সম্রাট হুমায়ুন গৌড় জয় করেন। কিন্তু সুরি সাম্রাজ্যের প্রতিষ্ঠাতা শের শাহ সুরি তাকে চৌসার যুদ্ধে পরাজিত করে বাংলার ক্ষমতাপ্রাপ্ত হন।
পরবর্তীতে কররানী রাজবংশের উত্থান হয়। কররানীদের সাথে মুঘলদের সংঘর্ষ সৃষ্টি। শেষ কররানী শাসক সুলতান দাউদ খান কররানী মুঘল সেনাপতি মুনিম খানের কাছে তুকারয়ের যুদ্ধে পরাজিত হন। দুই পক্ষের মধ্যে কটক সন্ধি সম্পাদিত হয়। এর ফলে দাউদ খান বাংলা ও বিহারের অধিকার হারান এবং তার হাতে শুধু উড়িষ্যার শাসনভার থাকে। তবে এই চুক্তি দীর্ঘস্থায়ী হয়নি। বারো ভূইয়াদের প্রধান ঈসা খান বাংলা থেকে মুঘল নৌবাহিনীকে বিতাড়িত করেছিলেন। মুঘল সেনাপতি মুনিম খান মারা গেলে দাউদ খান হৃত এলাকা জয়ের জন্য অভিযান শুরু করেন। তিনি উত্তর ও পশ্চিম বাংলা জয় করতে সক্ষম হন।
দাউদ খানের কাছ থেকে বাংলা জয়ের জন্য বাদশাহ আকবর তার সেনাপতি খান-ই-জাহান হোসেন কুলি বেগকে প্রেরণ করেন। দাউদ খানের সেনাপতি ছিলেন কালাপাহাড়, জুনায়েদ ও কুতলু খান। তার পক্ষে প্রায় তিন হাজার সেনা তিনি তেলিয়াগড়িতে জমায়েত করেন।
এখানে মুঘলদের সাথে আফগানদের যুদ্ধ সংঘটিত হয়। যুদ্ধে মুঘলরা তেলিয়াগড়ি দখল করে নেয়। মুঘলরা এরপর রাজমহলের দিকে এগিয়ে যায়। মুঘল সেনাপতি হোসেন কুলি বেগ কর্তৃক প্রায় চারমাস রাজমহল অবরুদ্ধ ছিল। মুঘলদের জন্য অতিরিক্ত সাহায্য হিসেবে বিহারের শাসক মুজাফফর খান পাঁচ হাজার ঘোড়সওয়ার এবং নৌপথে রসদ নিয়ে এগিয়ে আসেন। শক্তিমত্তার দিক থেকে মুঘলরা এগিয়ে থাকলেও তারা জলবায়ুগত সমস্যায় পতিত হয়।
এরপর রাজমহলে মুঘলদের এই সম্মিলিত বাহিনীর সাথে কররানীদের যুদ্ধ সংঘটিত হয়। দাউদ খান, জুনায়েদ, কালাপাহাড় ও কুতলু খান যথাক্রমে সেনাবাহিনীর মধ্য, বাম, ডান ও অগ্রভাগের নেতৃত্ব দেন।
এই যুদ্ধে কররানীরা পরাজিত হয়। দাউদ খান ধরা পড়েন এবং তাকে হত্যা করা হয়। কররানী রাজবংশের পতনের ফলে বাংলা সালতানাতের সমাপ্তি ঘটে এবং বাংলা মুঘল সাম্রাজ্যের একটি সুবা বা প্রদেশে পরিণত হয়। তবে ঈসা খানের নেতৃত্বে বারো ভূইয়ারা মুঘলদের বিরুদ্ধে প্রতিরোধ অব্যাহত রাখেন। ফলে বাংলায় পুরোপুরিভাবে মুঘলদের নিয়ন্ত্রণ প্রতিষ্ঠিত হয়নি।
আকরাম খান (দ্ব্যর্থতা নিরসন)
আকরাম খান দ্বারা নিম্নের ব্যাক্তিদের বোঝানো যেতে পারে
বাংলাদেশ ডাক বিভাগ
বাংলাদেশ ডাক বিভাগ বাংলাদেশে ডাক পরিষেবা প্রদানের জন্য দ্বাযূত্বপ্রাপ্ত। এটি বাংলাদেশের ডাক, টেলিযোগাযোগ ও তথ্যপ্রযুক্তি মন্ত্রণালয়ের একটি অধিদপ্তর। এই মন্ত্রণালয় দুইটি অধিদপ্তরের জন্য নীতি নির্ধারণ করে থাকে।
বাংলাদেশ ডাক বিভাগের প্রধান পরিসেবাসমূহের মধ্যে রয়েছে দেশীয় ও আন্তর্জাতিক ডাক দ্রব্যাদি গ্রহণ, পরিবহন ও বিলিকরণ, রেজিস্ট্রেশন সেবা, ভ্যালু পেয়েবল (ভিপি) সেবা, বীমা সেবা, পার্সেল সেবা, বুক পোস্ট (বুক প্যাকেট ও প্যাটার্ণ প্যাকেট), রেজিস্টার্ড সংবাদপত্র, মানি অর্ডার সেবা, এপ্রেস সেবা (জিইপি ও ইএমএস), ই-পোস্ট এবং ইন্টেল পোস্ট সেবা প্রদান। সাধারণত দূরত্ব এবং গন্তব্য যোগাযোগ উপর নির্ভর করে এ কাজে ২ থেকে ৩ দিন সময় লাগে।
ইলেকট্রনিক মেইল সেবা ১৬ আগস্ট ২০০০ সাল থেকে "ই-পোস্ট" হিসেবে চালু হয়।
জালিম শেখর
জালিম শেখর পঞ্চকোট রাজ্য শাসনকারী শেখর রাজবংশের তেতাল্লিশতম রাজা ছিলেন।
জালিম শেখর পঞ্চকোট রাজ্য শাসনকারী শেখর রাজবংশের বিয়াল্লিশতম রাজা দিগ্বিজয় শেখরের পুত্র ছিলেন। তিনি ১০৮১ খ্রিস্টাব্দ হতে ১১০৭ খ্রিস্টাব্দ পর্য্যন্ত রাজ্য শাসন করেন। মধুকর শেখর ও পরমানন্দ শেখর নামক তাঁর দুই পুত্র ছিল।
আরকুম শাহ
শাহ আরকুম আলী (জন্ম: ১৮৭৭ - মৃত্যু: ১৯৪১) ছিলেন বাংলাদেশের একজন আধ্যাত্মিক সাধক ও সূফী।
আরকুম শাহ মূলত আধ্যাত্মিক ও ভক্তিমূলক গানের রচয়িতা।
আরকুম শাহ'র জনপ্রিয় কয়েকটি গানঃ 
1. সোনার পিঞ্জিরা আমার কইরা গেলায় খালিরেহায়-রে আমার যতনের পাখি সুয়ারে, একবার পিঞ্জিরায় আও দেখিআজ্ঞা মতে এই দেহাতে কইলা পরবাসএখন কেন যাও ছাড়িয়া করিয়া নৈরাশ -রে
2. কৃষ্ণ আইলা রাধার কুঞ্জে 
3 . দুনিয়া পিরিতের বাজার
4. যদি হইতে চাও
5. রজ্ঞীলা বারই
১৯৪০ সনে তাঁর গানের সংকলন 'হকিকতে সিতারা' প্রকাশিত হয়। এ ছাড়া লোকগবেষক সুমনকুমার দাশের সম্পাদনায় ‘আরকুম শাহ রচনাসমগ্র’ প্রকাশ করেছে ঢাকার উৎস প্রকাশন।
মোহাম্মদ মতিউর রহমান (লেখক)
মোহাম্মদ মতিউর রহমান () (১০ মার্চ, ১৮৯২ - ১৮ অক্টোবর, ১৯৬৫) ছিলেন বাংলাদেশের একজন শিক্ষক, গবেষক ও লেখক। তিনি বিভিন্ন মাদ্রাসা ও স্কুলে শিক্ষকতা করেছেন। তিনি বাংলা একাডেমী থেকে ১৯৬৭ সনে প্রকাশিত "ঐতিহাসিক অভিধান"-এর সংকলক ছিলেন। তাঁর রচিত স্কুলপাঠ্য পুস্তকসমূহ হচ্ছে, "পুষ্প রহস্য" (১৯২১), "উদ্ভিদ রহস্য" (১৯২৬), "ময়মনসিংহের ভূগোল" (১৯২৮), "দেওয়ান ঈসা খাঁ" প্রভৃতি। আঞ্চলিক ইতিহাস গবেষণার জন্য ১৯২৯ সনে পাকুন্দিয়া আলহক সাহিত্য সমিতি তাঁকে স্বর্ণপদক দিয়ে পুরস্কৃত করে।
মোহাম্মদ মতিউর রহমান জন্মেছিলেন কিশোরগঞ্জ জেলার পাকুন্দিয়া উপজেলার হোসেন্দিতে। তাঁর পিতার নাম মুন্সী মোহাম্মদ হানিফ এবং মাতার নাম মোসাম্মৎ মমরোজউন্নেছা। কিশোরগঞ্জ উচ্চ ইংরেজি বিদ্যালয় থেকে ১৯১৩ সনে ম্যাট্রিক পাস করেন এবং বছরখানেক ঢাকার জগন্নাথ কলেজে পড়েন।
সোনারগাঁও বিশ্ববিদ্যালয়
সোনারগাঁও বিশ্ববিদ্যালয় বাংলাদেশের রাজধানী ঢাকার ১৪৭/আই গ্রীনরোড, তেজগাঁও, ঢাকায় এবং ১৪৬ ওয়্যারলেসগেইট, মহাখালী, ঢাকায় অবস্থিত একটি বেসরকারি বিশ্ববিদ্যালয়। বিশ্ববিদ্যালয়টি ২০১২ সালে প্রতিষ্ঠিত হয়।
প্রতিষ্ঠালগ্ন থেকে প্রতিষ্ঠানটি উন্নত শিক্ষার মান বজায় রেখে বাংলাদেশের উচ্চশিক্ষায় বিশেষ ভূমিকা পালন করে আসছে।
রাজধানী শহর ঢাকার অন্যতম শিল্প এলাকা তেজগাঁও এর ১৪৭/আই,গ্রীনরোড,ঢাকা এবং ১৪৬ ওয়্যারলেসগেইট, মহাখালী, ঢাকা এলাকায় বিশ্ববিদ্যালয়ের ক্যাম্পাস অবস্থিত।
গণপ্রজাতন্ত্রী বাংলাদেশ সরকারের রাষ্ট্রপতি জনাব আবদুল হামিদ আচার্য এবং সোনারগাঁও বিশ্ববিদ্যালয়ের উপাচার্য হিসেবে জনাব প্রফেসর মো. আব্দুর রাজ্জাক দায়িত্ব পালন করছেন।
এ বিশ্ববিদ্যালয়ে ৩টি অনুষদের অধীনে মোট ১৯টি বিষয় নিয়ে পড়াশোনা করার সুযোগ রয়েছে।
এখানে গরীব এবং মেধাবী শিক্ষার্থীদের জন্য রয়েছে স্কলারশীপের ব্যবস্থাসহ টিউশন ফি থেকে বিশেষ ছাড় প্রদান করা হয়ে থাকে। আন্ডার গ্রাজুয়েট প্রোগ্রামের জন্য ২৫% থেকে ১০০% ছাড় সুবিধা পাওয়া যায়।
শিক্ষার্থীদের মেধা এবং মননের বিকাশ ঘটাতে এখানে পড়াশোনার পাশাপাশি রয়েছে গ্রন্থাগার সুবিধা রয়েছে। মেম্বারশীপ কার্ডের মাধ্যমে শিক্ষার্থীগন বই বাসায় নিতে পারেন। লাইব্রেরীতে বই পড়ার সুবিধা রয়েছে। লাইব্রেরীতে রয়েছে পর্যাপ্ত দেশী-বিদেশী বইয়ের সংগ্রহ। এখানে পাঠ্যবই ছাড়াও বিভিন্ন লেখকের বই ও জার্নাল আছে।
সোনারগাঁও বিশ্ববিদ্যালয়ের শিক্ষা বছরকে তিনটি সেমিস্টারে ভাগ করা হয়েছে, তা নিম্নরুপ:
আলি মহম্মদ সিবলি
আলি মহম্মদ সিবলি (১৮৭৯ - ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী। তিনি আলিপুর কেন্দ্রীয় কারাগারের মেকানিক্যাল জমাদার পদে কর্মরত ছিলেন। বিপ্লবী দলের সদস্য আলি মহম্মদ জেলের বাইরের দলের লোকদের সঙ্গে যোগাযোগ বজায় রেখে খবরাখবর আদানপ্রদান করতেন। এ ব্যাপারে কয়েকবার সতর্কীকরণের পর সরকার তাঁকে অন্তরীণ করে রাখে।
আলি মহম্মদ সিবলি জন্মেছিলেন কলকাতার টালিগঞ্জে। তাঁর পিতার নাম হাফিজ মোহাম্মদ হাজী।
মিনহাজ উদ্দিন আহমেদ
মিনহাজ উদ্দিন আহমেদ (জন্ম: ১৯৮৯) বাংলাদেশের একজন দাবাড়ু। তিনি একজন আন্তর্জাতিক মাস্টার এবং বাংলাদেশ জাতীয় দাবা দলের প্রতিনিধি।
মিনহাজ উদ্দিন 'ফিদে' খেতাব লাভ করেন ২০০৭ সালে এবং আন্তর্জাতিক মাস্টার খেতাব লাভ করেন ২০১২ সালে।
মিনহাজ উদ্দিন বাংলাদেশের জাতীয় দাবা প্রতিযোগীয়তায় পুরুষ বিভাগে চ্যাম্পিয়ান হন ২০১০ সালে এবং ২০০৮ সাল থেকে বিভিন্ন আন্তর্জাতিক প্রতিযোগীতায় বাংলাদেশ দাবা দলের প্রতিনিধিত্ব করে যাচ্ছেন।
কালেক্টরেট পাবলিক স্কুল এন্ড কলেজ, নীলফামারী
কালেক্টরেট পাবলিক স্কুল এন্ড কলেজ বাংলাদেশের নীলফামারী জেলার একটি শিক্ষা প্রতিষ্ঠান। এই প্রতিষ্ঠানটি দিনাজপুর বোর্ডের অধীনস্থ।
মধুকর শেখর
মধুকর শেখর পঞ্চকোট রাজ্য শাসনকারী শেখর রাজবংশের চুয়াল্লিশতম রাজা ছিলেন।
মধুকর শেখর পঞ্চকোট রাজ্য শাসনকারী শেখর রাজবংশের তেতাল্লিশতম রাজা জালিম শেখরের পুত্র ছিলেন। তিনি ১১০৭ খ্রিস্টাব্দ হতে ১১৩৪ খ্রিস্টাব্দ পর্য্যন্ত রাজ্য শাসন করেন। দুবরাজ শেখর ও নামক তাঁর এক পুত্র ছিল।
দুবরাজ শেখর
দুবরাজ শেখর পঞ্চকোট রাজ্য শাসনকারী শেখর রাজবংশের পঁয়তাল্লিশতম রাজা ছিলেন।
দুবরাজ শেখর পঞ্চকোট রাজ্য শাসনকারী শেখর রাজবংশের চুয়াল্লিশতম রাজা মধুকর শেখরের পুত্র ছিলেন। তিনি ১১৩৪ খ্রিস্টাব্দ হতে ১১৫৬ খ্রিস্টাব্দ পর্য্যন্ত রাজ্য শাসন করেন। তিনি গড় পঞ্চকোট দুর্গ সংস্কার ও সুদৃঢ় করেন। নিরঞ্জন শেখর ও নামক তাঁর এক পুত্র ছিল।
নিরঞ্জন শেখর
নিরঞ্জন শেখর পঞ্চকোট রাজ্য শাসনকারী শেখর রাজবংশের ছেচল্লিশতম রাজা ছিলেন।
নিরঞ্জন শেখর পঞ্চকোট রাজ্য শাসনকারী শেখর রাজবংশের পঁয়তাল্লিশতম রাজা দুবরাজ শেখরের পুত্র ছিলেন। তিনি ১১৫৬ খ্রিস্টাব্দ হতে ১১৭৯ খ্রিস্টাব্দ পর্য্যন্ত রাজ্য শাসন করেন। দ্বিতীয় হরিশচন্দ্র শেখর ও খুদন শেখর নামক তাঁর দুই পুত্র ছিল।
দ্বিতীয় হরিশচন্দ্র শেখর
দ্বিতীয় হরিশচন্দ্র শেখর পঞ্চকোট রাজ্য শাসনকারী শেখর রাজবংশের সাতচল্লিশতম রাজা ছিলেন।
দ্বিতীয় হরিশচন্দ্র শেখর পঞ্চকোট রাজ্য শাসনকারী শেখর রাজবংশের ছেচল্লিশতম রাজা নিরঞ্জন শেখরের জ্যেষ্ঠ পুত্র ছিলেন। তিনি ১১৭৯ খ্রিস্টাব্দ হতে ১২২১ খ্রিস্টাব্দ পর্য্যন্ত রাজ্য শাসন করেন। বিশ্বম্ভর শেখর নামক তাঁর এক পুত্র ছিল।
সম্মোহন
সম্মোহন শব্দের অর্থ সম্মোহন। একজনের চরম প্রস্তাবনা,তীব্র আবেগ ও কল্পনা শক্তি দ্বারা অন্যের মনকে প্রভাবিত করা এবং পরিচালনা করাকে বলা হয় হিপনোসিস।
এটি এক ধরণের চরম প্রস্তাবনা, শিথিলতা এবং তীব্রতার কল্পনা শক্তির দ্বারা একটি অস্বাভাবিক স্বপ্নায়ন মোহগ্রস্তের অবস্থার বৈশিষ্ট্য বর্ননা করে। যা অনেকটা ঘুমের মত মনে হলে আসলে ঘুম নয়। কারণ বিষয়টি পুরো সময়জুড়ে সজাগ থাকে। অধিকাংশ সময় একে দিবা স্বপ্নের মত মনে হয়। অথবা কোন বই বা মুভিতে নিজেকে হারিয়ে ফেলার মত।
হিপনোসিস চলাকালীন সময়ে মস্তিষ্কের সচেতন অংশকে সাময়িকভাবে নিয়ন্ত্রনে নিয়ে ঐ ব্যক্তির বিক্ষিপ্ত চিন্তাগুলোকে কেন্দ্রীভূত করা হয় এবং তাকে রিলাক্স করার দিকে মনোনিবেশ করা হয়। যখন আমাদের মন কোন একটি দিকে নিবিষ্ট হয়, কেন্দ্রীভূত হয় তখনই আমরা শক্তি অনুভব করি। যখন কোন ব্যক্তি সম্মোহিত হয় তখন আমরা তার মাঝে কিছু শারীরিক পরিবর্তন ও লক্ষ্যনীয় হয়। যেমন তার নাড়ীর স্পন্দন ও কমে যায়, শ্বাস প্রশ্বাস ও কমে যায়। এই সময়ে ঐ ব্যক্তিকে কোন একটি নির্দিষ্ট লক্ষ্যে বা বিশেষ কোন নির্দেশনা প্রদান করা হয়।
প্রাচীন কাল থেকেই সম্মোহন বিদ্যা প্রচলিত রয়েছে মানব সমাজে। সে কালে এই বিদ্যাকে যাদুবিদ্যা বা অলৌকিক ক্ষমতা বলে মানুষ বিশ্বাস করত। অষ্টাদশ শতকে সম্মোহন বিদ্যার নামকরণ হয় ‘মেজমেরিজম’। অষ্ট্রিয়ার ভিয়েনা শহরের ড. ফ্রাণ্ডস্ অ্যান্টন মেজমার সম্মোহন বিদ্যার চর্চা শুরু করেন। ফলে এর ব্যাপক প্রচার শুরু হয় এবং ডাক্তারবাবুর নামানুসারে সবাই একে ‘মেজমেরিজম’ বলতে থাকে।
১৮৪০ সালে স্কটল্যান্ডের এক ড. জেমস ব্রেড নতুন নামকরণ করেন। গ্রিক শব্দে ঘুমের দেবতার নাম ‘হুপ্নস’ এই শব্দের অর্থ হল ঘুম। সম্মোহিত ব্যক্তি যে হেতু এক প্রকার ঘুমের ঘোরে কাজ করে যায় তাই ড. ব্রেড এই বিদ্যার নাম দিলেন ‘হিপনোটিজম’ এ নামই বর্তমানে প্রচলিত।
ব্রিটিশ মেডিক্যাল অ্যাসোসিয়েশন কর্তৃক নিযুক্ত একটি কমিটি বিস্তর অনুসন্ধানের পর রায় দেয় হিপনোটিজম একটি বিজ্ঞানসম্মত পদ্ধতি। এরপর যত দিন এগিয়েছে তাবড়-তাবড় চিকিৎসক-বিজ্ঞানীরা এই বিদ্যাটির বিষয়ে অত্যুৎসাহী হয়ে পড়েছেন। সেইসঙ্গে শুরু হয়েছে নিত্যনতুন গবেষণা। অতএব এটা বলার অপেক্ষা রাখেনা যে সম্মোহন বা হিপনোটিজম একটা বৈজ্ঞানিক পদ্ধতি। পৃথিবীতে অনেককিছুই যুক্তিযুক্ত ভাবে ঘটে কিন্তু মানুষের ঘটে সরাসরি সেই যুক্তি খুব সহজেই পৌছেনা বলেই সময় নিয়ে সেটা গবেষনা করে যুক্তি বের করে নয়ত, দৈব কোনকিছু বলে ছুড়ে ফেলে দেয়। জেনে রাখুন, হিপনোটাইজড সবাইকেই করানো সম্ভব। অনেকে মনে করেন, প্রবল ইচ্ছাশক্তিসম্পন্ন মানুষকে হিপনোটাইজ করা যায় না। এটি একটি ভ্রান্ত ধারণা। দেখা গেছে, মোটামুটিভাবে কোনো জনসংখ্যার ৯০ শতাংশকে হিপনোটাইজ করা যায়। বাকিদের ক্রমশ উপযুক্ত প্রশিক্ষনের মাধ্যমে হিপনোথেরাপিতে অভ্যস্ত করে তোলা যায়। হিপনোথেরাপি পদ্ধতি খুব সহজ।অবশ্য হিপনোথেরাপির আসল জোর মোটেই পদ্ধিতে নয়, সাজেশনে। হিপনোথেরাপির উদ্দেশ্য কাউকে হিপনোটাইজ করা নয়, রোগীকে তাঁর সমস্যা থেকে উদ্ধার করা। হিপনোথেরাপি হল “প্রোগ্রামিং অফ সাবকনসাস মাইন্ড”। এটা অনেক দ্রুত পদ্ধতি, যা কিনা সমস্যার মূলে সরাসরি হিট করতে পারে। তবে সাজেশন ঠিকঠাক না-হলে মনের প্রোগ্রামিংয়ে হয়ে যেতে পারে। কারও কারও ক্ষেত্রে একটা-দুটো অতিরিক্ত শব্দ গ্রহণ বা বর্জন সর্বনাশ ডেকে আনতে পারে। অতএব যথেষ্ট অভিজ্ঞ ও প্রশিক্ষিত হিপনোথেরাপিস্ট ছাড়া অন্য কারও কাছে থেরাপি নেওয়া উচিত নয়। বহু রকমের অসুখ-বিসুখ সারানো সম্ভব হিপনোথেরাপির মাধ্যমে। সারানো যায় বললে কম বলা হয়, বলা উচিত এক্কেবারে নির্মূল করা যায়, তাও বিনা ওষুধে।
১৯৪৮ অস্ট্রেলিয়া ক্রিকেট দলের ইংল্যান্ড সফর
১৯৪৮ সালে অস্ট্রেলিয়া ক্রিকেট দল ইংল্যান্ড সফর করে। অস্ট্রেলিয়া দলের অধিনায়কত্ব করেন ডন ব্র্যাডম্যান। এটি তাঁর চতুর্থ ও সর্বশেষ ইংল্যান্ড সফর ছিল। প্রথম টেস্টখেলুড়ে দল হিসেবে অস্ট্রেলিয়া দলটি সম্পূর্ণ ইংল্যান্ড সফরে কোন খেলায় না হারার জন্য সবিশেষ খ্যাতি পায়। এরফলে দলটি ‘অপরাজেয়’ বা ‘অজেয়’ দলরূপে ডাক নামে নামাঙ্কিত হয়। এভাবেই দলটি সর্বকালের সেরা দল হিসেবে ক্রিকেট বোদ্ধা মহলে স্বীকৃতি লাভ করে। অস্ট্রেলীয় ফেডারেল সরকার দলটিকে অস্ট্রেলিয়ার অন্যতম সেরা পরিচ্ছন্ন ক্রীড়া দলের মর্যাদা দেয়।
সম্পূর্ণ সফরে ৫ টেস্টসহ অস্ট্রেলিয়া সর্বমোট ৩১টি প্রথম-শ্রেণীর ক্রিকেটে অংশ নেয়। এছাড়াও অতিরিক্ত আরও তিনটি খেলায় অংশ নিয়েছিল তাঁরা। তন্মধ্যে স্কটল্যান্ডে দু’টি প্রথম-শ্রেণীর ক্রিকেটবিহীন খেলায়ও অংশ নেয়। এ সফরটিতে তাঁরা বেশ ব্যস্ত ছিল। ১৪৪দিনের মধ্যে ১১২দিনই খেলায় অংশ নিতে হয়েছে। এর অর্থ দাঁড়ায় যে, কেবলমাত্র রবিবার বাদে সবগুলো দিনই তাঁরা খেলে। প্রথম-শ্রেণীর ক্রিকেটের খেলাগুলোয় ২৩ জয় ও ৮ ড্র করে। সর্বমোট ২৫ জয় ও ৯ ড্র করে। তাঁদের অনেকগুলো জয়ই ছিল বিরাট ব্যবধানের। টেস্ট সিরিজে ৪-০ ব্যবধানে ইংল্যান্ডের দলের বিপক্ষে জয় পায় অস্ট্রেলিয়া দল। কেবলমাত্র একটি টেস্ট ড্রয়ে পরিণত হয়েছিল।
অস্ট্রেলিয়া দলের মূল শক্তি মূলতঃ তাঁদের স্মরণীয় ব্যাটিং লাইন-আপকে ঘিরে গড়ে উঠে। ডন ব্র্যাডম্যান, আর্থার মরিস, সহঃ অধিনায়ক লিন্ডসে হ্যাসেট, নীল হার্ভে ও সিড বার্নস ব্যাটিংয়ে এবং রে লিন্ডওয়াল, কিথ মিলার ও বিল জনস্টন ফাস্ট বোলিংয়ে নেতৃত্ব দিয়েছিল।
বিশ্বম্ভর শেখর
বিশ্বম্ভর শেখর পঞ্চকোট রাজ্য শাসনকারী শেখর রাজবংশের আটচল্লিশতম রাজা ছিলেন।
বিশ্বম্ভর শেখর পঞ্চকোট রাজ্য শাসনকারী শেখর রাজবংশের সাতচল্লিশতম রাজা দ্বিতীয় হরিশচন্দ্র শেখরের পুত্র ছিলেন। তিনি ১২২১ খ্রিস্টাব্দ হতে ১২৫৪ খ্রিস্টাব্দ পর্য্যন্ত রাজ্য শাসন করেন। প্রেম শেখর ও অর্জুন শেখর নামক তাঁর দুই পুত্র ছিল।
প্রেম শেখর
প্রেম শেখর পঞ্চকোট রাজ্য শাসনকারী শেখর রাজবংশের উনপঞ্চাশতম রাজা ছিলেন।
প্রেম শেখর পঞ্চকোট রাজ্য শাসনকারী শেখর রাজবংশের আটচল্লিশতম রাজা বিশ্বম্ভর শেখরের জ্যেষ্ঠ পুত্র ছিলেন। তিনি ১২৫৪ খ্রিস্টাব্দ হতে ১২৭১ খ্রিস্টাব্দ পর্য্যন্ত রাজ্য শাসন করেন। ভবানী শেখর ও অবনীন্দ্র শেখর নামক তাঁর দুই পুত্র ছিল।
ভবানী শেখর
ভবানী শেখর পঞ্চকোট রাজ্য শাসনকারী শেখর রাজবংশের পঞ্চাশতম রাজা ছিলেন।
ভবানী শেখর পঞ্চকোট রাজ্য শাসনকারী শেখর রাজবংশের উনপঞ্চাশতম রাজা প্রেম শেখরের জ্যেষ্ঠ পুত্র ছিলেন। তিনি ১২৭১ খ্রিস্টাব্দ হতে ১২৯০ খ্রিস্টাব্দ পর্য্যন্ত রাজ্য শাসন করেন। কল্যাণ শেখর নামক তাঁর এক পুত্র ছিল।
কল্যাণ শেখর
কল্যাণ শেখর পঞ্চকোট রাজ্য শাসনকারী শেখর রাজবংশের একান্নতম রাজা ছিলেন।
কল্যাণ শেখর পঞ্চকোট রাজ্য শাসনকারী শেখর রাজবংশের পঞ্চাশতম রাজা ভবানী শেখরের পুত্র ছিলেন। তিনি ১২৯০ খ্রিস্টাব্দ হতে ১৩১৬ খ্রিস্টাব্দ পর্য্যন্ত রাজ্য শাসন করেন। তিনি বরাকর নদের তীরবর্তী চাল্লাদহ নামক স্থানে কল্যাণেশ্বরী মন্দির নির্মাণ করেন। এছাড়া তিনি অষ্টধাতুনির্মিত চতুর্ভুজা, মুণ্ডমালাশোভিতা রাজরাজেশ্বরী মূর্তি প্রতিষ্ঠা করেন, যা বর্তমানে কাশীপুর রাজবাড়ীতে অবস্থিত। চন্দন শেখর, সাগর শেখর, নাগর শেখর ও চামর শেখর নামক তাঁর চার পুত্র ছিল।
কল্যাণ শেখর দ্বারা কল্যাণেশ্বরী মন্দির নির্মাণকে ঘিরে রাঢ় অঞ্চলে কিংবদন্তী চালু রয়েছে। প্রচলিত লোককথা অনুসারে, কল্যাণ শেখরের সঙ্গে সেন রাজা বল্লাল সেনের কন্যা সাধনার সঙ্গে বিবাহ হয়। বিবাহের যৌতুক হিসেবে কল্যাণ শেখর সেন রাজবংশের কুলদেবী শ্যামারূপার মূর্তি ও তার হাতের তলোয়ারটিকে চেয়ে নেন এবং বিবাহের পরে বরাকর নদের তীরে এই দেবীমূর্তিকে কল্যাণেশ্বরী মন্দির স্থাপন করেন। কিন্তু এই ঘটনার কোন ঐতিহাসিক সত্যতা নেই বললেই চলে। শেখর রাজবংশের বিভিন্ন বংশতালিকায় কল্যাণ শেখরের রাজত্বকালের সময় সঠিক বলে গণ্য করা হলে, বল্লাল সেন ও তাঁর পুত্র লক্ষ্মণ সেন যে কল্যাণ শেখরেরর একশত বছর পূর্বেকার শাসক ছিলেন, একথা অনস্বীকার্য্য।
চন্দন শেখর
চন্দন শেখর পঞ্চকোট রাজ্য শাসনকারী শেখর রাজবংশের বাহান্নতম রাজা ছিলেন।
চন্দন শেখর পঞ্চকোট রাজ্য শাসনকারী শেখর রাজবংশের একান্নতম রাজা কল্যাণ শেখরের জ্যেষ্ঠ পুত্র ছিলেন। তিনি ১৩১৬ খ্রিস্টাব্দ হতে ১৩৪৭ খ্রিস্টাব্দ পর্য্যন্ত রাজ্য শাসন করেন। দ্বিতীয় পুরন্দর শেখর নামক তাঁর এক পুত্র ছিল।
দ্বিতীয় পুরন্দর শেখর
দ্বিতীয় পুরন্দর শেখর পঞ্চকোট রাজ্য শাসনকারী শেখর রাজবংশের তিপ্পান্নতম রাজা ছিলেন।
দ্বিতীয় পুরন্দর শেখর পঞ্চকোট রাজ্য শাসনকারী শেখর রাজবংশের বাহান্নতম রাজা চন্দন শেখরের পুত্র ছিলেন। তিনি ১৩৪৭ খ্রিস্টাব্দ হতে ১৩৮৮ খ্রিস্টাব্দ পর্য্যন্ত রাজ্য শাসন করেন। দ্বিতীয় রামচন্দ্র শেখর, ভরত শেখর, লক্ষ্মণ শেখর ও শত্রুঘ্ন শেখর নামক তাঁর চার পুত্র ছিল।
দ্বিতীয় রামচন্দ্র শেখর
দ্বিতীয় রামচন্দ্র শেখর পঞ্চকোট রাজ্য শাসনকারী শেখর রাজবংশের চুয়ান্নতম রাজা ছিলেন।
দ্বিতীয় রামচন্দ্র শেখর পঞ্চকোট রাজ্য শাসনকারী শেখর রাজবংশের তিপ্পান্নতম রাজা দ্বিতীয় পুরন্দর শেখরের জ্যেষ্ঠ পুত্র ছিলেন। তিনি ১৩৮৮ খ্রিস্টাব্দ হতে ১৪২৭ খ্রিস্টাব্দ পর্য্যন্ত "হরিনারায়ণ" উপাধি গ্রহণ করে রাজ্য শাসন করেন। দ্বিতীয় রাঘব শেখর ও পীতাম্বর শেখর নামক তাঁর দুই পুত্র ছিল।
দ্বিতীয় রাঘব শেখর
দ্বিতীয় রাঘব শেখর পঞ্চকোট রাজ্য শাসনকারী শেখর রাজবংশের পঞ্চান্নতম রাজা ছিলেন।
দ্বিতীয় রাঘব শেখর পঞ্চকোট রাজ্য শাসনকারী শেখর রাজবংশের চুয়ান্নতম রাজা দ্বিতীয় রামচন্দ্র শেখরের জ্যেষ্ঠ পুত্র ছিলেন। তিনি ১৪২৭ খ্রিস্টাব্দ হতে ১৪৭৮ খ্রিস্টাব্দ পর্য্যন্ত "চতুর্গুঞ্জনারায়ণ" উপাধি গ্রহণ করে রাজ্য শাসন করেন। শ্রীনাথ শেখর নামক তাঁর এক পুত্র ছিল।
শ্রীনাথ শেখর
শ্রীনাথ শেখর পঞ্চকোট রাজ্য শাসনকারী শেখর রাজবংশের ছাপ্পান্নতম রাজা ছিলেন।
শ্রীনাথ শেখর পঞ্চকোট রাজ্য শাসনকারী শেখর রাজবংশের পঞ্চান্নতম রাজা দ্বিতীয় রাঘব শেখরের পুত্র ছিলেন। তিনি ১৪৭৮ খ্রিস্টাব্দ হতে ১৫১৮ খ্রিস্টাব্দ পর্য্যন্ত "বিষ্ণুনারায়ণ" উপাধি গ্রহণ করে রাজ্য শাসন করেন। হীরালাল শেখর নামক তাঁর এক পুত্র ছিল।
অমৃত মন্দির
অমৃত মন্দির হল বাংলাদেশের উত্তর-পূর্বাঞ্চলের হবিগঞ্জ জেলার লাখাই উপজেলায় অবস্থিত একটি মন্দির ও আশ্রম। ঠাকুর দয়ানন্দ দেব কর্তৃক এই মন্দিরটি ১৯১৮ সালে প্রতিষ্ঠা করা হয়।
অমৃত মন্দিরটি বাংলাদেশের হবিগঞ্জ জেলার লাখাই উপজেলার বামৈ ইউনিয়নের কাটিহারা মৌজার বামৈ গ্রামে অবস্থিত।
হীরালাল শেখর
হীরালাল শেখর পঞ্চকোট রাজ্য শাসনকারী শেখর রাজবংশের সাতান্নতম রাজা ছিলেন।
হীরালাল শেখর পঞ্চকোট রাজ্য শাসনকারী শেখর রাজবংশের ছাপ্পান্নতম রাজা শ্রীনাথ শেখরের পুত্র ছিলেন। তিনি ১৫১৮ খ্রিস্টাব্দ হতে ১৫৬০ খ্রিস্টাব্দ পর্য্যন্ত "গণেশনারায়ণ" উপাধি গ্রহণ করে রাজ্য শাসন করেন। দ্বিতীয় জগমোহন শেখর, কালীদাস শেখর ও পুরুষোত্তম শেখর নামক তাঁর তিন পুত্র ছিল।
বেঘোভূত
বেঘোভূত বাংলাদেশ ও পশ্চিমবঙ্গের দক্ষিণাঞ্চলের একটি জনপ্রিয় কল্পিত চরিত্র। এরা হলো সেইসব মানুষের আত্মা যারা বাঘের আক্রমণে মৃত্যুবরণ করেছে বলে বিশ্বাস করা হয়। সাধারণত সুন্দরবন এলাকায় এধরনের ভূতের কথা বেশি প্রচলিত; কারণ এই অঞ্চলটি বাঘের অভয়ারণ্য। এসব ভুতেরা জঙ্গলে মধু আহরণে আগত গ্রামবাসীকে ভয় দেখায় এবং বাঘের সন্নিকটে নিয়ে যেতে চেষ্ঠা করে। মাঝে মাঝে এরা গ্রামবাসীদের ভয় দেখানোর জন্য বাঘের স্বরে কেঁদে উঠে।
পারাকাস সংস্কৃতি
পারাকাস সংস্কৃতি দক্ষিণ আমেরিকার একটি প্রাচীন সংস্কৃতি। বর্তমান পেরুর পশ্চিমে দীর্ঘ প্রশান্ত মহাসাগরীয় উপকূলের দক্ষিণ অংশে "পারাকাস উপদ্বীপ" সংলগ্ন ইকা অঞ্চলে মোটামুটি খ্রিস্টপূর্ব ৯০০ থেকে ১০০ অব্দের মধ্যে বিকশিত যে সংস্কৃতির নজির পাওয়া যায়, তাই ঐতিহাসিকদের কাছে "পারাকাস সংস্কৃতি" নামে পরিচিত। পারাকাস উপদ্বীপে প্রাপ্ত ধ্বংসাবশেষগুলো থেকেই এই সংস্কৃতির মানুষের সম্পর্কে সবচেয়ে বেশি জানতে পারা গেছে। ১৯২০'র দশকে বিখ্যাত পেরুভীয় প্রত্নতত্ত্ববিদ হুলিও তেলিও প্রথম এই সংস্কৃতির বিষয়ে অনুসন্ধান চালান। বড় বড় কবরস্থানে একসাথে অনেক মৃতদেহর সৎকার করা, মৃতদেহকে মমি করে রাখা, জলসেচের জন্য কাটা খালের বিন্যাস, সোনা পিটিয়ে তৈরি অলঙ্কার ও মুখোশ, অবসিডিয়ান ছুরি, মৃৎপাত্র এবং উন্নত রঙীন ও জটিল বয়নশিল্প এই সংস্কৃতির বিশেষ বৈশিষ্ট্য।
ইকা উপত্যকা অঞ্চলে পারাকাস সংস্কৃতির মানুষদের বসবাস কালেই যতদূর সম্ভব উত্তর থেকে খ্রিস্টপূর্ব ১৫০ অব্দ নাগাদ এক নতুন সংস্কৃতির মানুষদের ঐ উপত্যকায় আগমণ ঘটে। এরপর অন্তত এক প্রজন্ম বা তার কিছু বেশি সময়কাল পারাকাস উপদ্বীপ ও ইকা উপত্যকা, দুই অঞ্চলেই এই দুই সংস্কৃতির মানুষই পাশাপাশি বসবাস করতে থাকে। এই নতুন সংস্কৃতির মানুষদের "টোপারা" বলে অভিহিত করা হয়। "পারাকাস" ও "টোপারা" সংস্কৃতির মধ্যে মিশ্রণের ফলেই পরবর্তী নাজকা সংস্কৃতির উদ্ভব ঘটে। পারাকাসদের সুক্ষ বয়নশিল্প ও মৃৎশিল্পের দক্ষতা এই নতুন সংস্কৃতিতেও গৃহীত হয়। যদিও পারাকাসদের বয়নশিল্পের যা কিছু নিদর্শন শুষ্ক উপকূল অঞ্চল থেকেই বেশি পাওয়া গেছে, সাম্প্রতিক গবেষণায় যথেষ্ট প্রমাণ পাওয়া গেছে যে এই সংস্কৃতির মানুষদের আন্দিজ পর্বতের উচ্চভূমিতেও যাতায়াত ছিল। সেখানেও তারা বসতি স্থাপনও করেছিল।
সুমথনাথ ঘোষ
সুমথনাথ ঘোষ (জন্ম:১৯০৯ - মৃত্যু:১৯৮৪) ছিলেন একজন প্রখ্যাত ভারতীয় বাঙালি লেখক, প্রকাশক ও অনুবাদক। একশোরও বেশি বই লিখেছেন সুমথনাথ৷ তার প্রথম উপন্যাস ‘বাঁকা স্রোত’৷১৯৩৪-এর মার্চে ঘনিষ্ট বন্ধু ও সুসাহিত্যিক গজেন্দ্রকুমার মিত্রের সঙ্গে যৌথভাবে তিনি প্রতিষ্ঠা করেন করেন ‘মিত্র ও ঘোষ প্রকাশনা’৷> শিশু-কিশোরদের জন্য তিনি লিখেছেন ‘মোহন সিং-এর বাঁশি’, ‘ছোটদের বিশ্বসাহিত্য’ প্রভৃতি। তার অনুবাদ গ্রন্থের মধ্যে রয়েছে আলেকজেন্ডার দুমার ‘থ্রি মাস্কেটিয়ার্স’, ওয়াল্টার স্কটের ‘আইভ্যান হো’, চার্লস ডিকেন্সের ‘ডেভিড কপারফিল্ড’ প্রভৃতি।
তাঁর লিখিত ভ্রমণকাহিনি, উপন্যাস সুদূরের পিয়াসী, বাঁকা স্রোত প্রভৃতি বাংলা সাহিত্যে বিশেষ আলোড়ন তুলতে সক্ষম হয়েছিলো।৷
গজেন্দ্রকুমার মিত্রের সঙ্গে মাসিক সাহিত্যিক পত্রিকায় 'কথাসাহিত্য' শুরু করেন।
গজেন্দ্রকুমার মিত্র
গজেন্দ্রকুমার মিত্র (জন্ম: ১১ নভেম্বর - মৃত্যু: ১৬ অক্টোবর ১৯৯৪) ছিলেন একজন প্রখ্যাত ভারতীয় বাঙালি লেখক, প্রকাশক ও অনুবাদক।
তার জন্ম ১১ই নভেম্বর কলকাতা শহরে। বাল্যশিক্ষা শুরু হয় কাশীর এংলো-বেঙ্গলী স্কুলে। কলকাতায় ফিরে এসে ঢাকুরিয়া অঞ্চলে গজেন্দ্রকুমার বসবাস শুরু করেন এবং বালিগঞ্জ জগদ্বন্ধু ইনস্টিটিউশনে ভর্তি হন। স্কুল জীবন অতিক্রম করে অতঃপর তিনি সেন্ট জেভিয়ার্স কলেজে ভর্তি হন। পড়াশোনা অসমাপ্ত রেখে বই এর ব্যবসায় যোগ দেন ও ১৯৪০ সাল পর্যন্ত্য বই বিক্রি করেছেন গজেন্দ্রকুমার।
স্কুল শিক্ষা সমাপ্তির কিছু পরেই বন্ধু সুমথনাথের সঙ্গে মাসিক সাহিত্যিক পত্রিকা 'কথাসাহিত্য' শুরু করেন| ১৯৩৬ সালে তৈরি হয় মিত্র ও ঘোষ প্রকাশনা সংস্থা। গজেন্দ্রকুমারের প্রথম প্রকাশিত উপন্যাস 'মনে ছিল আশা', গল্পগ্রন্থ 'স্ত্রিয়াশ্চরিত্রম' | ১৯৫৯ সালে তাঁর 'কলকাতার কাছেই' উপন্যাস আকাদেমি পুরুস্কারে সম্মানিত হয়| কলকাতার কাছেই, উপকন্ঠে, পৌষ-ফাগুনের পালা-এই ট্রিলজিকে আধুনিক বাংলা কথাসাহিত্যের অন্যতম উল্লেখযোগ্য উপন্যাস বলে গণ্য করা হয়| পৌষ-ফাগুনের পালা ১৯৬৪ সালে রবীন্দ্র পুরুস্কার পায়| গজেন্দ্রকুমারের লেখনীর বিচরনক্ষেত্র বিরাট ও ব্যাপক, সামাজিক উপন্যাস, পৌরানিক উপন্যাস, ঐতিহাসিক উপন্যাস, ছোট গল্প.কিশোর সাহিত্য-সর্বত্র তাঁর অবাধ গত| সুদীর্ঘ ষাট বছরের অধিককাল ধরে তাঁর কয়েক হাজার ছোটগল্প ও পঞ্চাশটিরও বেশি উপন্যাস প্রকাশিত হয়েছে|
১৯৯৪ সালের ১৬ অক্টোবর তাঁর তিরোধান ঘটে।
বাঁকখালী নদী
বাঁকখালী নদী বাংলাদেশের পূর্ব-পাহাড়ি অঞ্চলের বান্দরবন ও কক্সবাজার জেলার একটি নদী। নদীটির দৈর্ঘ্য ৬৯ কিলোমিটার, গড় প্রস্থ ৯৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাঁকখালী নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ৯। কক্সবাজার এই নদীর তীরে অবস্থিত।
ভারতের মিজোরাম রাজ্যের দক্ষিণ-পূর্বাঞ্চলীয় পাহাড় থেকে উৎসারিত কিছু স্রোতধারা বান্দরবন জেলার নাইক্ষ্যংছড়িতে মিলিত হয়ে সম্মিলিত ধারায় বাঁকখালী নদীর সৃষ্টি করেছে। নদীটি নাইক্ষ্যংছড়ি উপজেলা ও কক্সবাজার জেলার রামু উপজেলার মধ্য দিয়ে প্রবাহিত হয়ে মহেশখালী চ্যানেলে পতিত হয়েছে। এই নদী খরস্রোতা ও প্রায় ৬৭ কিলোমিটার দীর্ঘ। বাঁকখালী নদীর মোহনা থেকে ৬০ কিমি উত্তরে মাতামুহুরী মোহনা এবং মাতামুহুরী মোহনা থেকে আরো ৬০ কিমি উত্তরে শঙ্খ নদীর মোহনা। এখান থেকে আবার ২০ কিমি উত্তরে কর্ণফুলী নদীর মোহনা। আরাকান মহাসড়কের উপর কর্ণফুলী সেতু, শঙ্খ সেতু, মাতামুহুরী সেতু ও বাঁশখলী সেতু রয়েছে।
অষ্টাদশ শতকের শেষ দিকে বার্মা (বর্তমান মিয়ানমার) আরাকান দখল করে উৎপীড়ন-নির্যাতন শুরু করলে হাজার হাজার শরনার্থী বাঁকখালী নদী তীরবর্তী রামু ও কাক্সবাজারে আশ্রয় নেয়। ক্যাপ্টেন হিরাম কক্স এদের পুনর্বাসন করেন। তবে দুর্ভাগ্যবশত ক্যাপ্টেন হিরাম কক্সের সমাধী বাঁকখালী নদীর ভাঙনে নদীগর্ভে বিলীন হয়ে গেছে। এই নদী অনেক ঐতিহাসিক ঘটনার সাক্ষী হয়ে আছে। নদীপথে এখানে এসেছে বহু আরব বণিক, পর্তুগিজ ও হার্মাদ-আরাকান জলদস্যু। পরে এসেছে ব্রিটিশ বণিক শাসকরা। দ্বিতীয় বিশ্বযুদ্ধ চলাকালে কক্সবাজারে ব্রিটিশ-মার্কিন সৈন্যসহ মিত্র সৈন্যরা এসে বাঁকখালী নদীতে কাঠের তৈরী জেটি নির্মাণ করে। এখানে অস্ত্র-গোলাবারুদ সরবরাহের জন্য জেটিতে জাহাজ ভিড়ত।
১৯৭১ সালে বাংলাদেশের স্বাধীনতা যুদ্ধের সময় ১৫ ডিসেম্বর ভারতীয় বিমানবাহী জাহাজ 'বিক্রান্ত'সহ অন্যান্য জাহাজ থেকে মিত্রবাহিনীর সৈন্যরা জলযানযোগে বাঁকখালী নদী হয়ে কক্সবাজারে অবতরণ করেন। নদীপাড়ে অবস্থানরত মুক্তিবাহিনীসহ স্থানীয় মানুষ তাদের স্বাগত জানায়।
সিরিলীয় লিপি
সিরিলীয় লিপি একটি অশব্দীয় বর্ণমালা লিপি যা ভৌগলিকভাবে পূর্ব ইউরোপ, উত্তর এশিয়া ও মধ্য এশিয়া এলাকায় ব্যবহৃত হয়। সিরিলীয় লিপি বর্তমানে ১২টি দেশের জাতীয় লিপি এবং বিশ্বে সর্বাধিক ব্যবহৃত লিখন পদ্ধতির মধ্যে ৫ম।
২০১১ সালের হিসেব অনুযায়ী সারা পৃথিবীতে এবং বিশেষত ইউরেশিয়ায় ২৫ কোটি ২০ লক্ষ মানুষ তাদের নিজ নিজ ভাষার স্বীকৃত লিপি হিসেবে এই লিপি ব্যবহার করে থাকে। তবে এদের মধ্যে অর্ধেকেরও বেশি রুশ।
সেন্ট সিরিলের অনুগামীদের দ্বারা এই লিপিটি জনপ্রিয়করণ করার কারণে, তারা এই লিপিটি "সিরিলীয় লিপি" নাম প্রচার করেন এবং যেহেতু এই লিপিটি প্রধান ব্যবহার রুশ ভাষায় করা হয়, এই লিপিটিকে রুশীয় লিপি বা রুশ লিপি-ও বলা হয়।
সিরিলীয় লিপি স্থানীয়ভাবে এবং প্রধানত রুশ ভাষা দ্বারা ব্যবহার করা হয় বলে, সোভিয়েত ইউনিয়ন আমলে সমগ্র সোভিয়েত অঞ্চলে সিরিলীয় লিপি ছিল বহুলপ্রচলিত।
১৯৯১ সালে সোভিয়েত ইউনিয়ন ভেঙে যাওয়ার পরেও রুশ ভাষা ছাড়াও, অন্যান্য সাবেক সোভিয়েত প্রজাতন্ত্রগুলির ভাষাতেও বর্তমান পর্যন্ত ব্যবহার অব্যাহত রয়েছে।
সিরিলীয় লিপিটি আন্তর্জাতিক মহাকাশ স্টেশনে ২টি কার্যকর লিপিতে একটি। ২০০৭ সালে ইউরোপীয় ইউনিয়নে বুলগেরিয়া যুক্ত হবার কারণে, সিরিলীয় লিপিটি বর্তমানে ইউরোপীয় ইউনিয়নেও রোমান লিপি ও গ্রিক লিপির পাশাপাশি অন্যতম সরকারি লিপি হিসাবে যোগ করা হয়েছে।
সিরিলীয় লিপি ব্যবহার হয়ঃ রুশ ভাষা, ইউক্রেনীয় ভাষা, বেলারুশীয় ভাষা, বুলগেরীয় ভাষা, কিরগিজ ভাষা, কাজাখ ভাষা, মঙ্গোলীয় ভাষা, সার্বীয় ভাষা ও তাজিক ভাষায়।
কিচ্ছু ভাষা পূর্বে সিরিলীয় লিপির ব্যবহার করত, এখন করে না, যেমনঃ তাতার ভাষা, উজবেক ভাষা, আজারবাইজানি ভাষা, রুমানীয় ভাষা ও তুর্কমেনীয় ভাষা।
এই বর্ণগুলি (৩৩টি) আধুনিক রুশ ভাষায় ব্যবহৃতঃ
মুহাম্মাদ (দ্ব্যর্থতা নিরসন)
মুহাম্মাদ একটি আরবি শব্দ। এর দ্বারা বুঝানো হয়ঃ
ভারতীয় সংখ্যা পদ্ধতি
ভারতীয় সংখ্যা পদ্ধতি ভারতসহ বাংলাদেশ, নেপাল, পাকিস্তান এবং শ্রীলঙ্কায় ব্যবহৃত হয়। এটা বৈদিক সংখ্যা পদ্ধতির অনুকরণে চলে যাতে ৯,৯৯৯ এর থেকে বড় সংখ্যাকে দুই-তিন অঙ্কের অংশে ভাগ করা হয় যা বহির্বিশ্বে প্রচলিত শুধুমাত্র তিন অঙ্কের অংশ থেকে আলাদা।
আরবি এবং ভারতীয় সংখ্যা পদ্ধতিকে নিচের মত করে সম্পর্কিত করা যায় :
১ লক্ষ (১,০০,০০০) = ১০০ হাজার (১০০,০০০)
১ কোটি/ক্রোর (১,০০,০০,০০০) = ১০ মিলিয়ন (১০,০০০,০০০)
ইয়ান জনসন
ইয়ান উইলিয়াম গেডেস জনসন, সিবিই (; জন্ম: ৮ ডিসেম্বর, ১৯১৭ - মৃত্যু: ৯ অক্টোবর, ১৯৯৮) ভিক্টোরিয়ার উত্তর মেলবোর্নে জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৯৪৬ থেকে ১৯৫৬ মেয়াদে অস্ট্রেলিয়া ক্রিকেট দলের নিয়মিত সদস্য ছিলেন তিনি। দলে তিনি মূলতঃ অফ-ব্রেক বোলিং করতেন। পাশাপাশি নীচের সারির কার্যকরী ব্যাটসম্যান হিসেবেও ভূমিকা রেখেছেন ইয়ান জনসন। এছাড়াও, অস্ট্রেলিয়া দলকে টেস্টে নেতৃত্ব দিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেন।
তাঁর বাবা উইলিয়াম জনসন মদ ও স্পিরিট বিক্রেতা ছিলেন। এছাড়াও তিনি ১৯২৪-২৫ মৌসুমে ভিক্টোরিয়ান বুশর‌্যাঞ্জার্সের পক্ষে প্রথম-শ্রেণীর ক্রিকেটে অংশ নেন। এরপর তিনি অস্ট্রেলিয়া টেস্ট দলের নির্বাচকমণ্ডলীর সদস্য হন। বিদ্যালয়ে থাকাকালীন ইয়ান জনসন বেশ কিছু ক্রীড়ায় পারদর্শী ছিলেন। মিডল পার্ক স্টেট স্কুলের পক্ষে অ্যাথলেটিক্স, অস্ট্রেলীয় রুলস ফুটবলসহ উইকেট-রক্ষকের দায়িত্ব পালন করতেন। ১৯৩৬ সালে ভিক্টোরীয় শৌখিন স্কোয়াশ চ্যাম্পিয়ন হন। কিন্তু ক্রিকেটের প্রতিই তিনি অধিক অনুরক্ত ছিলেন। ১৯৩৪-৩৫ মৌসুমে ১৬ বছর বয়সে ওয়েসলি কলেজের ছাত্র থাকাকালীন সাউথ মেলবোর্ন ক্রিকেট ক্লাব প্রথম একাদশের পক্ষে প্রথম খেলায় অংশ নেন।
১৭ বছর বয়সে ১৯৩৫-৩৬ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তাঁর। কিন্তু, ১৯৩৯-৪০ মৌসুম পর্যন্ত দলের নিয়মিত সদস্য হতে পারেননি। দ্বিতীয় বিশ্বযুদ্ধের কারণে তাঁর খেলোয়াড়ী জীবনে ব্যাঘাত ঘটে। এ সময় রাজকীয় অস্ট্রেলীয় বিমান বাহিনীতে পাইলট হিসেবে কাজ করেন ও পরবর্তীকালে ফ্লাইট ইন্সট্রাক্টর হন। চাকুরী ছেড়ে দিয়ে পুণরায় খেলোয়াড়ী জীবনে ফিরে আসেন।
নিউজিল্যান্ড সফরে অস্ট্রেলিয়া দলের সদস্য মনোনীত হন ও সেখানেই তাঁর টেস্ট অভিষেক হয়। এরপর ১৯৪৮ সালে ডন ব্র্যাডম্যানের ‘অপরাজেয় দলের’ অন্যতম সদস্য ছিলেন। ঐ দলটি ইংল্যান্ড সফরে অপরাজিত অবস্থায় দেশে ফিরে। দলের নিয়মিত সদস্য হওয়া স্বত্ত্বেও ১৯৫৩ সালের ইংল্যান্ড সফরে অস্ট্রেলিয়া দল থেকে তাঁকে বাদ দেয়া হয়।
নিয়মিত অধিনায়ক লিন্ডসে হ্যাসেটের অবসরগ্রহণের কারণে তিনি অস্ট্রেলিয়া দলের অধিনায়ক হিসেবে মনোনীত হন। কিন্তু এ মনোনয়নটি গ্রহণযোগ্যতা পায়নি। তাঁর কিছু দলীয় সঙ্গী ও সমর্থকগণ মনে করেছিলেন যে, এ পদের জন্য কিথ মিলারই যথোপযুক্ত ছিলেন। অধিনায়ক হিসেবে প্রথম টেস্ট সিরিজে শক্তিশালী ইংল্যান্ড দলের কাছে নিজ দেশে পরাজিত হয় তাঁর দল। ওয়েস্ট ইন্ডিজ সফরে জনসন নিজের কৃতিত্ব তুলে ধরেন। অস্ট্রেলিয়া খুব সহজেই টেস্ট সিরিজ জয় করে। কিন্তু ইংল্যান্ডে অনুষ্ঠিত ১৯৫৬ মৌসুমের অ্যাশেজ সিরিজে পরাজিত হয়। ভারতীয় উপমহাদেশে অস্ট্রেলিয়ার প্রথম টেস্ট সফরের মাধ্যমে জনসনের টেস্ট জীবনের সমাপ্তি ঘটে। ভারতের বিপক্ষে টেস্ট সিরিজ জয়ের পর পাকিস্তানের বিপক্ষে দু’দেশের মধ্যকার অভিষেক টেস্ট সিরিজের একমাত্র টেস্টে অস্ট্রেলিয়া পরাজিত হয়েছিল। অস্ট্রেলিয়ায় ফিরে আসার পর ৩৯ বছর বয়সে সকল স্তরের ক্রিকেট থেকে অবসর নেন তিনি।
গম্ভীর সিং মুড়া
গম্ভীর সিং মুড়া (১৯৩০- ৯ নভেম্বর ২০০২) একজন ভারতীয় ছৌ নাচ শিল্পী ছিলেন, যিনি তাঁর নৃত্যকুশলতার জন্য ভারত সরকারের নিকট হতে পদ্মশ্রী উপাধি লাভ করেন।
গম্ভীর সিং মুড়া ১৯৩০ খ্রিস্টাব্দে ব্রিটিশ ভারতের মানভূম জেলার অন্তর্গত অযোধ্যা পাহাড়ের নিকটস্থ পিটিদিরি নামক একটি গ্রামে ছৌ নৃত্যশিল্পী জিপা সিং মুড়ার কনিষ্ঠ পুত্র রূপে জন্মগ্রহণ করেন। জন্মের পর তাঁর নাম রাখা হয় বাবু সিং। খুব অল্প বয়সে পিতৃহীন গম্ভীরা তাঁর মাতুলালয় পিটিদিরি গ্রামে চৌদ্দ বছর পর্য্যন্ত বসবাস করেন। ১৯৪৩ খ্রিস্টাব্দে তিনি তাঁর পৈতৃক ভিটে চড়িদা গ্রামে চলে যান। এই সময় চড়িদা গ্রামের নিকটস্থ জঙ্গলে বসবাসকারী পশুপাখিদের অঙ্গভঙ্গি অনুকরণ করে তিনি ছৌ নাচের জন্য চাল তৈরী করেন। তিনি সাত গ্রামের গরু চরাতেন এবং গরু চরাতে চরাতে বনে প্রকৃতির অনুষঙ্গ থেকে ঝুমুরের তালিম নেন। তিনি বলতেন তার শিক্ষাগুরু কামধেনু। মানভূমের ঝুমুরিয়া গোলাম মহম্মদ খাঁ'র উদ্যোগে ১৯৪৬ খৃষ্টাব্দে বাঘমুন্ডির রাজদরবারে ছৌ নাচের আসরে মহিষাসুরের ভূমিকায় অভিনয় করে সম্মান অর্জন করেন।
১৯৫৮ খ্রিস্টাব্দের নতুন দিল্লি শহরে অনুষ্ঠিত এশিয়ান গেমস চলাকালীন রাষ্ট্রপতি ভবনে পূর্ব ভারতের লোকনৃত্যের মধ্যে একটি প্রতিযোগিতায় পুরুলিয়া ছৌ দল মহিষাসুর-বধ পালা করে প্রথম স্থান অধিকার করে। এই পালায় গম্ভীর সিং মুড়া মহিষাসুরের ভূমিকায় অভিনয় করেন। কলকাতা বিশ্ববিদ্যালয়ের রবীন্দ্র অধ্যাপক আশুতোষ ভট্টাচার্য্য ও মিলেনা সলভিনী নামক এক ফরাসীর সহায়তায় গম্ভীর সিং একটি ছৌ দল নিয়ে ১৯৭২ থেকে ১৯৭৫ খ্রিস্টাব্দ পর্য্যন্ত লন্ডন, প্যারিস, নিউ ইয়র্ক, শিকাগো, লস এঞ্জেলস, ওয়াশিংটন ডিসি প্রভৃতি শহরে যাত্রা করে পুরুলিয়া ছৌ নৃত্য পরিবেশন করেন।দেশে ও বিদেশে সম্মান ও পুরস্কার লাভ করলেও গম্ভীর সিং মুড়ার ব্যক্তিগত জীবন ছিল দারিদ্র্যে পরিপূর্ণ। ২০০২ খ্রিস্টাব্দের ১লা নভেম্বর কলকাতা শহরে তাঁর চোখের অপারেশন হয়। ৯ই নভেম্বর ৩১৫ আপ হাওড়া চক্রধরপুর প্যাসেঞ্জার ট্রেনে হাওড়া থেকে পুরুলিয়া যাত্রা করার সময় গম্ভীর সিং মুড়ার মৃত্যু হয়।
ডিমলা সদর ইউনিয়ন
ডিমলা ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ডিমলা ইউনিয়ন ডিমলা উপজেলার কেন্দ্রস্থল।
ডিমলা সদর ইউনিয়নের উত্তরে বালাপাড়া ইউনিয়ন ও খগাখড়িবাড়ী ইউনিয়ন, পূর্বে গয়াবাড়ী ইউনিয়ন ও নাউতারা ইউনিয়ন, দক্ষিণে জলঢাকা উপজেলার গোলনা ইউনিয়ন এবং পশ্চিমে বালাপাড়া ইউনিয়ন অবস্থিত।
ইউনিয়নের পশ্চিম দিক দিয়ে বুড়ি তিস্তা নদী ও সিংহারা নদী প্রবাহিত হয়েছে।
ডিমলা সদর ইউনিয়ন ১০টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
ডিমলা সদর ইউনিয়নের জনসংখ্যা উপাত্ত
ডিমলা সদর ইউনিয়নে ৪টি কলেজ, ৪টি মাধ্যমিক বিদ্যালয়, ১টি ফাজিল, ১টি আলিম মাদ্রাসা, টি প্রাথমিক বিদ্যালয় এবং ৬টি কিন্ডার গার্ডেন রয়েছে।
গুরুত্বপূর্ণ শিক্ষা প্রতিষ্ঠান সমুহঃ-
সিলেটের সর্ব্বোচ্চ ভবনের তালিকা
সিলেট বাংলাদেশের উত্তর-পূর্বাঞ্চলে অবস্থিত একটি নগর কেন্দ্র যেখানে প্রচুর সুউচ্চ ভবন বিদ্যমান। এই শহরটি বাংলাদেশের অন্যতম দ্রুত-বর্ধনশীল নগর কেন্দ্র এবং ঢাকা ও চট্টগ্রামের পর তৃতীয় ব্যস্ততম নগর।
মিলিন্দপঞ্‌হ
মিলিন্দপঞ্‌হ (পালি: "মিলিন্দের প্রশ্ন") হল একটি বৌদ্ধ ধর্মগ্রন্থ। এটি আনুমানিক খ্রিস্টপূর্ব ১০০ অব্দ নাগাদ রচিত হয়। থেরবাদ বৌদ্ধধর্মের তিপিটকের ব্রহ্মদেশীয় সংস্করণে এটিকে "খুদ্দক নিকায়" বলে অন্তর্ভুক্ত করা হয়েছে। যদিও উক্ত গ্রন্থের থাই বা শ্রীলঙ্কার সংস্করণে এটি পাওয়া যায় না। অবশ্য এর একটি অপেক্ষাকৃত ক্ষুদ্রকায় পাঠ চীনা মহাযান অনুবাদগুলির অন্তর্ভুক্ত হয়েছে।
"মিলিন্দপঞ্‌হ" গ্রন্থে ভারত-গ্রিক রাজ্য ব্যাক্ট্রিয়ার রাজা প্রথম মিনান্ডার (পালি: মিলিন্দ) ও বৌদ্ধ ভিক্ষু নাগসেনের কথোপকথন লিপিবদ্ধ রয়েছে। প্রথম মিনান্ডার খ্রিস্টপূর্ব দ্বিতীয় শতাব্দীর ব্যক্তিত্ব ছিলেন।
এই গ্রন্থের প্রাচীনতম অংশটি সম্ভবত খ্রিস্টপূর্ব ১০০ থেকে ২০০ অব্দের মধ্যবর্তী সময়ে রচিত। সম্ভবত বইটি প্রথমে সংস্কৃত ভাষায় লেখা হয়েছিল। তবে শ্রীলঙ্কার পালি সংস্করণ এবং সেটির টীকা, অনুবাদ ইত্যাদি ভিন্ন বইটির অন্য কোনো কপি পাওয়া যায় না।
গবেষকেরা সাধারণত এই বিষয়ে একমত যে, এই গ্রন্থটি বেশ জটিল। পরবর্তীকালে কিছু অংশ এতে প্রক্ষিপ্ত হয়েছে। এই বক্তব্যের সমর্থনে দেখানো হয় যে, এই গ্রন্থের চীনা সংস্করণগুলি অপেক্ষাকৃত ক্ষুদ্রকায়।
পালি ধর্মগ্রন্থটির প্রাচীনতম পাণ্ডুলিপিটির প্রতিলিপি গৃহীত হয়েছিল ১৪৯৫ খ্রিস্টাব্দে। এই গ্রন্থে প্রাপ্ত সূত্র থেকে জানা যায়, এই গ্রন্থের কয়েকটি গুরুত্বপূর্ণ অংশ হারিয়ে গিয়েছে। ফলে এই গ্রন্থটিই একমাত্র পালি ধর্মগ্রন্থে পরিণত হয়েছে, যেটি অসম্পূর্ণ।
ব্রহ্মদেশীয় পঞ্চম সঙ্গীতি ও ষষ্ঠ সঙ্গীতির ধর্মগ্রন্থগুলির মুদ্রিত সংস্করণ অনুসারে এই ধর্মগ্রন্থ তিপিটকের অন্তর্ভুক্ত।
রাইস ডেভিস বলেছেন যে, এই গ্রন্থটি ধ্রুপদি ভারতীয় গদ্যসাহিত্যের সর্বশ্রেষ্ঠ গ্রন্থ। যদিও মর্টিজ উইনটের্নিটিজ বলেছেন, কেবলমাত্র এই গ্রন্থের প্রথম অংশগুলির ক্ষেত্রেই এই কথা প্রযোজ্য।
মিলিন্দপঞ্‌হ গ্রন্থের বিষয়বস্তু হল:
হিনুবারের (২০০০) মতে, রাজা মিনান্ডার যে ঐতিহাসিক চরিত্র সেই বিষয়ে সন্দেহ নেই। কিন্তু ভিক্ষু নাগসেন অজ্ঞাত চরিত্র। বইটিতে কালনির্দেশে কিছু ভুল আছে। কথোপকথনের মধ্যে গ্রিক প্রভাব কম। অথচ উপনিষদের প্রভাব এসে স্পষ্ট।
গ্রন্থে নাগসেনের পিতা সোঙুত্তর, গুরু রোহন, বত্তনিয়ার অস্‌সগুত্ত এবং পাটলীপুত্রের নিকটবর্তী অশোক আরামের ধম্মরক্‌খিতের কথা পাওয়া যায়। এছাড়া সাগলের নিকট সনখেয়ার আয়ুপাল নামে আরেক গুরুর নামও পাওয়া যায়।
আলিয়া খাসিয়াপুঞ্জী
আলিয়া খাসিয়াপুঞ্জী বাংলাদেশের হবিগঞ্জ জেলার বাহুবল উপজেলার খাসিয়া জনগোষ্ঠীর একটি ক্ষুদ্র পুঞ্ঝী (আবাসন) এলাকা। এটি বাহুবল এলাকার অন্যতম প্রধান দর্শনীয় স্থান।
আলিয়া খাসিয়াপুঞ্জীটি বাংলাদেশের উত্তর-পূর্বাঞ্চলের সিলেট বিভাগের হবিগঞ্জ জেলার বাহুবল উপজেলার ভাদেশ্বর ইউনিয়নের অন্তর্ভুক্ত। ঢাকা-সিলেট পুরাতন মহাসড়কের মিরপুর-শ্রীমঙ্গলের মধ্যবর্তী 'মুছাই' নামক স্থান থেকে ১ কি: মি: ভিতরে এই গ্রামটি।
জার্মান-ফরাসি বার্ষিকী
জার্মান-ফরাসি বার্ষিকী () ছিলো কার্ল মার্কস এবং আর্নল্ড রুজ সম্পাদিত প্যারিস থেকে প্রকাশিত একটি জার্নাল। এই জার্নালেই মার্কস তাঁর বিখ্যাত "ইহুদি প্রশ্নে" আলোচনাটি প্রকাশ করেছিলেন। এই জার্নালটি "রাইনিশা ৎসাইটুং"-এর (Rheinische Zeitung) সেন্সরশিপের প্রতিক্রিয়ায় চালু করা হয়েছিলো। ১৮৪৪ সালের ফেব্রুয়ারিতে এর কেবল দুটি সংখ্যার একটি ইস্যুই প্রকাশিত হয়েছিলো। জার্নালটির প্রকাশ অনিয়মিত ছিলো; এর কারণ ছিলো বুর্জোয়া র‍্যাডিকাল রুজের সাথে মার্কসের নীতির পার্থক্য এবং জার্নালটিকে জার্মানিতে পাচার করে পাঠানোর জটিলতা।
পঞ্চগড়-১
পঞ্চগড়-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সর্ব উত্তরের জেলা পঞ্চগড়ে অবস্থিত জাতীয় সংসদের ১নং ও জেলার ১ম আসন।
পঞ্চগড়-১ আসনটি পঞ্চগড় জেলার পঞ্চগড় সদর উপজেলা, তেতুলিয়া উপজেলা ও আটোয়ারী উপজেলা নিয়ে গঠিত।
পঞ্চগড়-১ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাও ও পঞ্চগড়) জেলায় ভাগ করা হয়েছিল।
পঞ্চগড়-২
পঞ্চগড়-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সর্ব উত্তরের জেলা পঞ্চগড়ে অবস্থিত।
পঞ্চগড়-২ আসনটি পঞ্চগড় জেলার দেবীগঞ্জ উপজেলা ও বোদা উপজেলা নিয়ে গঠিত।
পঞ্চগড়-২ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাও ও পঞ্চগড়) জেলায় ভাগ করা হয়েছিল।
শংকরপাশা শাহী মসজিদ
উচাইল শংকরপাশা শাহী জামে মসজিদ বাংলাদেশের হবিগঞ্জ জেলায় অবস্থিত একটি প্রাচীন মসজিদ, যা পঞ্চদশ শতাব্দীতে নির্মিত।
এই শাহী মসজিদটি বাংলাদেশের উত্তর পূর্বাঞ্চলের সিলেট বিভাগের হবিগঞ্জ জেলার সদর উপজেলার রাজিউড়া ইউনিয়নের শংকরপাশা গ্রামে অবস্থিত।
উৎকীর্ণ শিলালিপি থেকে জানা যায় যে, ১৫১৩ সালে নির্মাণ কাজ সমাপ্ত হওয়া এই মসজিদটি নির্মাণ করেন সুলতান আলাউদ্দিন হোসেন শাহের প্রশাসনিক কর্মকর্তা মজলিশ আমিন; মসজিদের পাশেই আছে তার মাজার। কালের বিবর্তনে এক সময় মসজিদ সংলগ্ন এলাকা বিরান ভূমিতে পরিণত হয়ে জঙ্গলবেষ্টিত হয়ে পড়লেও পরবর্তীকালে এলাকায় জনবসতি গড়ে উঠলে জঙ্গলে আবাদ করতে গিয়ে বের হয়ে আসে মসজিদটি।
এটি একটি এক চালা ভবন। ভবনটি দৈর্ঘ্য ও প্রস্থ একই মাপের, যা ২১ ফুট ৬ ইঞ্চি। এর সম্মুখের বারান্দাটির প্রস্থ তিন ফুটের সামান্য বেশি। এতে চারটি গম্বুজ রয়েছে; মূল ভবনের উপর একটি বিশাল গম্বুজ এবং বারান্দার উপর রয়েছে তিনটি ছোট গম্বুজ। মসজিদটিতে মোট ১৫টি দরজা ও জানালা রয়েছে যা পরস্পর সমান আকৃতির প্রায়। পূর্ব-উত্তর-দক্ষিণ - এই তিন দিকের দেয়ালের পুরুত্ব প্রায় পাঁচ ফুট এবং পশ্চিমেরটি প্রায় দশ ফুট। এতে মোট ছয়টি কারুকার্য শোভিত স্তম্ভ আছে প্রধান কক্ষের চারকোণে ও বারান্দার দুই কোণে। উপরের ছাদ আর প্রধান প্রাচীরের কার্নিশ বাঁকানোভাবে নির্মিত। মসজিদের দক্ষিণ পার্শ্বে একটি বড় দীঘি রয়েছে।
পিণ্ডারি হিমবাহ
পিণ্ডারি হিমবাহ হিমালয়ের কুমায়ুনের উপরিভাগে এবং নন্দা কোট ও নন্দা দেবীর উত্তর-পূর্বের একটি হিমবাহ। এই হিমবাহটি স্বল্প দূরত্বের জন্য [প্রায় ] দক্ষিণদিকে বয়ে পিণ্ডারি নদীর জন্ম দেয়, যা গাড়োয়াল জেলার কর্ণপ্রয়াগে গিয়ে অলকানন্দা নদীতে মিশেছে।
হিমবাহ পৌছতে সং, লোহারক্ষেত ইত্যাদি গ্রাম পার করে ঢাকুরি গিরিবর্ত্ম অতিক্রম করতে হয়। সেখান থেকে খাতি(সর্বশেষ বসতিপূর্ণ গ্রাম এই পথে), দোয়ালি,ফুরকিয়া গ্রাম এবং সর্বশেষ জিরো পয়েন্টে এসে পদযাত্রা শেষ হয়। যদিও বেশীরভাগ পথটি পিণ্ডারি নদীর পাশ দিয়ে তাও খাতি অবধি নদী বেশিরভাগ সময়ই দেখতে পাওয়া যায় না।
পিণ্ডারি হিমবাহ ট্রেলটি একটি লম্বা যাতায়াতের ট্রেক; এটি নির্বিঘ্নে ও স্বাভাবিক গতিতে অতিক্রম করতে সাধারণত ৬ দিন সময় দরকার হয়।
পিন্ডারী হিমবাহের উপর বিভিন্ন সমীক্ষা ও উল্লেখযোগ্য তথ্য আছে।১৯০৬ সালে প্রথম জরিপ G.de P.Cotter দ্বারা সম্পন্ন হয়।১৯৫৮ সালে আন্তর্জাতিক জিওফিজিকাল বর্ষ উপলক্ষে অম্বর পি তিওয়ারি ও জাংপাঙ্গির দ্বারা পরবর্তী জরিপ সম্পন্ন হয়।তাঁরা হিমবাহের স্নাউটের পশ্চাদপসরণ সম্পর্কে লিপিবদ্ধ করেন। 
স্নাউট, একটি হিমবাহ প্রান্ত (অঙ্গুলী, বা চঞ্চুর মত) যেটি একটি হিমবাহের যে কোন নির্দিষ্ট বিন্দুতে শেষ হয়।হিমবাহ পর্যবেক্ষকের কাছে নিশ্চল মনে হলেও,বাস্তবে হিমবাহ অবিরাম সচল হয় এবং হিমবাহ টার্মিনাসটি সবসময় অগ্রসর বা অপসৃত হয়।১৯৬৬ সালের অভিযানে আরও এর পশ্চাদপসরণ লিপিবদ্ধ করা হয়।